Jadolah Džavani, zamjenik šefa političkih poslova IRGC-a, iznio je optužbe o bivšem zapovjedniku IRGC-a za kojeg se vjeruje da se kandidovao za iransko predsjedništvo.\nSpor unutar moćnog korpusa Islamske revolucionarne garde (IRGC) u Iranu prelio se u javnost sa zamjenikom komandanta koji je oštro kritikovao pomoćnika vrhovnog komandanta IRGC-a koji ima ambicije da dobije predsjedničku funkciju na junskim izborima, piše redakcija Radija Slobodna Evropa (RFE/RL).\nPodjele unutar IRGC-a oko glasanja postale su javne kada je Džadolah Džavani, zamjenik komandanta IRGC-a za politička pitanja, dao intervju novinskoj agenciji Fars 3. aprila.\nDžavani je optužio Saeda Mohameda, bivšeg komandanta Katam al Anbija, građevinskog i inžinjerijskog štaba pri IRGC, za "prekršaje" rekavši da je on smijenjen zbog svoje težnje za predsjedničkim mjestom.\nMohamed je privukao pažnju javnosti uoči glasanja 18. juna, koje bi moglo da dovede tvrdolinijaša na vlast.\n"IRGC ne podržava i neće podržati Saeda Mohameda ili bilo kog drugog kandidata na izborima", rekao je Džavani za Fars.\nDžavani je također rekao da se IRGC protivi ulasku pripadnika njenih redova u izbornu arenu bez prolaženja kroz "pravne procese".\nMohamed je početkom marta saopštio da podnosi ostavku u vojnom građevinskom konglomeratu, nagovještavajući da bi mogao da se kandiduje za predsjednika.\nPoslije ostavke imenovan je za specijalnog savjetnika vrhovnog komandanta IRGC-a Mohameda Salamija.\nMohamed je uzvratio Džavaniju -- negirajući da je počinio bilo kakve "prekršaje" i rekavši da Džavani nije portparol IRGC-a. Mohamed je rekao da su Džavanijeve kritike "njegov lični" stav.\nU saopštenju iz Mohamedovog kabineta koje su objavili iranski državni mediji tvrdi se da je Džavanijev intervju stvorio nepovjerenje javnosti i da podriva "maksimalno učešće" na izborima koje je tražio iranski vrhovni vođa ajatolah Ali Hamenei.\nNema dogovorenog kandidata?\nVašingtonski analitičar Ali Afšari kaže da javni spor pokazuje da rukovodstvo IRGC-a nije postiglo dogovor ni o jednom predsjedničkom kandidatu.\nAfšari je za RFE/RL rekao da se čini da 53-godišnji Mohamed nije poželjni kandidat establišmenta -- uprkos spekulacijama da se njegov profil uklapa u Hameneijev poziv za relativno mladog i ideološki tvrdokornog predsjednika.\n"Napadi na Saeda Mohameda ne dolaze samo od visokih zvaničnika IRGC-a i tvrdokornih ličnosti", rekao je Afšari. "Neki u Basijskim snagama [IRGC- a] također su pokrenuli teške napade na njega pozivajući Savjet čuvara da ga diskvalifikuje" s izbora.\nU intervjuu za Fars, koji je povezan s IRGC-om, Džavani je rekao da Hameneijev poziv na "mladu i Hezbolahu naklonjenu" vladu znači da iranski lider traži vladu sa "islamskim pristupom".\n"Stoga je biti mlad simbol dinamičnosti i [napornog] rada", rekao je Džavani.\nDan poslije Džavanijevog intervjua, portparol IRGC Ramezan Šarif porekao je da postoje podjele unutar IRGC- a. Šarif je rekao da IRGC neće "odobriti ili uništiti" nijednog kandidata.\nOn također nije želio da potvrdi da li je Mohamed prekršio zakonske procedure IRGC-a, rekavši: "Zamjenik komandanta IRGC-a je smatrao da je došlo do prekršaja, ali to možda nije zvaničan stav IRGC-a."\n"Ako je [Mohamed] počinio bilo kakav prekršaj, zašto ga je komandant IRGC-a imenovao za svog savjetnika", rekao je Šarif, misleći na Salamijevu odluku da postavi Mohameda za svog specijalnog savjetnika.\nPostoje izvještaji da bi nekoliko bivših članova IRGC-a moglo da se uključi u utrku za predsjedničko mjesto u junu.\nMeđu njima su predsjednik parlamenta Mohamed Bakir Kalibaf i bivši komandant IRGC-a Saed Dehgan, koji je vojni savjetnik Hameneija.\nDrugi konzervativci također su nagovijestili svoju namjeru da se kandiduju za predsjednika, uključujući bivšeg šefa državne televizije Ezatolaha Zargamija.\nTvrdolinijaši imaju za cilj ujedinjenje vlasti u Iranu nakon što su preuzeli kontrolu nad parlamentom na izborima 2019. godine koje karakterišu masovne diskvalifikacije kandidata po odlukama tvrdokornog Savjeta čuvara.\nIzlaznost na tim izborima bila je najniža u istoriji islamske republike.\nŠvicarski politički analitičar Mehdi Talaati rekao je da tvrdokorna frakcija iranskog establišmenta pokušava da ograniči broj kandidata kako bi stvorila jedinstvo i povećala svoje izglede za pobjedu na izborima.\n"Ako tvrdokorna frakcija, koja ima nekoliko vojnih kandidata, uđe na izbore s više kandidata, mogli bi da budu poraženi od strane reformista. Stoga pokušavaju da riješe ovo pitanje prije glasanja", rekao je Talati u intervjuu za BBC.\nMlađi brat Hameneija, reformističkog klerika po imenu Hadi Hamenei, rekao je u intervjuu za iranski Enetkhab njuz (Enetkhubnews) 5. aprila da bi budući predsjednik mogao da dođe iz tvrdokorne frakcije iranskog establišmenta.\n"Još uvijek nije jasno. Međutim, vrlo je vjerovatno da će buduća vlada biti iz [frakcije] koja već kontroliše sve", rekao je on.


ESKALACIJA Južnokorejski avioni bacili osam teških bombi kod granice sa Sjevernom Korejom - Vijesti - Index.hr\nutorak, 29.8.2017. 12:15\nNAKON jučerašnjeg sjevernokorejskog ispaljivanja balističkog projektila koji je prešao preko teritorija Japana, nije trebalo dugo čekati na reakciju Južne Koreje.\n>> Sjeverna Koreja ispalila raketu preko japanskog kopna, proglašena uzbuna: "Idite u skloništa"\n>> ANALIZA Sjeverna Koreja žestoko provocira, ali iza svega stoji dobro razrađen plan\nOna je došla u obliku osam teških bombi MK-84 koje su četiri južnokorejska lovca F-15 bacili na vojni poligon smješten blizu granice sa Sjevernom Korejom.\nJužnokorejski mediji javljaju kako je akciju naredio tamošnji predsjednik Moon Jae-in te ga opisuju kao demonstraciju sile i "demonstraciju sile" nakon najnovije sjevernokorejske provokacije.\nBombe MK-84 koje su korištenje u demonstraciji vojne moći Južne Koreje su teške višenamjenske bombe koje mogu probiti 11 metara zemlje, odnosno gotovo četiri metra betona. Južna Koreja objavila je kako su sve četiri bombe pogodile svoje mete na vojnom poligonu


Ana Rajković trudna - mama koja diktira modne trendove || Hello magazin\nZanosna supruga Peđe Rajkovića diktira modne trendove na "Instagramu"\nAna Rajković je trudna, ali zanosna manekenka u danima pred porođaj i dalje diktira modne trendove. Zanosna mama na svom „Instagramu“ objavljuje fotografije na kojima je savršeno stilizovana i predstavlja pravi modni uzor ne samo trudnicama već svim ženama.\nOd kupaćeg kostima do vodećih modnih trendova ovog leta, Ana ništa nije propustila.\nPročitajte: Ana Rajković je manekenka i kad izlazi iz porodilišta! (foto)\nA post shared by 𝘈𝘯𝘢 𝘙𝘢𝘫𝘬𝘰𝘷𝘪𝘤 (@rajkovic__ana) on Jul 17, 2020 at 10:20am PDT\nIzdvajamo nekoliko modnih trendova koje Ana Rajković nosi tako da se stomak gotovo i ne primećuje.\nŽenska odela već dugo su „must have“ u modnom svetu. Oštri krojevi čine da ženska figura izgleda snažno, a samopouzdanje dođe do posebnog izražaja. Lepa Ana odlučila se za belo odelo, koje joj stoji perfektno, a koje je ovog leta pravi modni hit.\nA post shared by 𝘈𝘯𝘢 𝘙𝘢𝘫𝘬𝘰𝘷𝘪𝘤 (@rajkovic__ana) on Jul 20, 2020 at 7:25am PDT\nIako je Ana Rajković trudna, ne preza da se fotografiše u bikiniju i ponosno pokazuje trudnički stomačić. Međutim, zvezda „Instagrama“ zna da su jednodelni kupaći kostimi podjednako moderni i „slikabilni“, pa je pored bazena pozirala u žutom kostimu, sa trakom u kosi. Ovom fotografijom pokazala je da je „hair“ asesoar još veoma popularan.\nPročitajte: Najlepši Dan zaljubljenih – Ana Rajković pokazala trudnički stomačić (video)\nA post shared by 𝘈𝘯𝘢 𝘙𝘢𝘫𝘬𝘰𝘷𝘪𝘤 (@rajkovic__ana) on Jun 22, 2020 at 1:57am PDT\nAna obožava ovaj modni klasik. Ona uživa u haljinama, bilo da je reč o onim A-kroja ili uskim, koje ističu njenu trudničku liniju. Ovaj komad mora da ima svaka žena jer predstavlja osnovu u građenju savršeno stilizovanog garderobera.\nA post shared by 𝘈𝘯𝘢 𝘙𝘢𝘫𝘬𝘰𝘷𝘪𝘤 (@rajkovic__ana) on Jul 9, 2020 at 9:12am PDT\nA post shared by 𝘈𝘯𝘢 𝘙𝘢𝘫𝘬𝘰𝘷𝘪𝘤 (@rajkovic__ana) on Jul 10, 2020 at 12:29pm PDT\nTagovi: ana rajkovicana rajkovic trudna


Otvoren vašar cveća i bašte - YU ECO RTV\nNaslovna / Društvo / Otvoren vašar cveća i bašte\nOtvoren vašar cveća i bašte\nGoran 26 априла, 2017\tDruštvo Napiši komentar 188 Pregledi\nU organizaciji Udruženja seljaka Subotice otvorena je šesta po redu regionalna izložba i vašar cveća i bašte ,,Garden flora“. Četvorodnevni sajam cveća održava se na šetalištu kod Plave fontane, a poseticoci će do 29.aprila u intervalu od 8 do 20 časova moći da uživaju u bogatoj pondi cveća, sadnica sezonskog i saksijskog cveća.\nCvetnu ulicu ispunjava ponuda cveća i baštenskog materijala 28 izlagača iz okoline našeg grada, a među njima cveće izlaže i Šandor Berta izlagač iz Bačkih Vinograda koji se već 15 godina bavi uzgajanjem i prodajom cveća. Prema njegovim rečima položaj proizvođača cveća u našoj državi je težak jer su cene ostale iste kao predhodnih godina, a potreban ulog sredstava za gajenje cveća se svake godine povećava.\nPrema rečima organizatora na četvorodnevnom sajmu cveća izlagači su uglavnom iz okoline Subotice, a posetiocima nude sadnice iz čitavog regiona, kvalitetne jednogodišnje i zimzelene sadnice i razne vrste ukrasnih saksija. Iako proizvodnja cveća spada u najlepšu granu poljoprivrede iziskuje mnogo ulaganja u potrebnu opremu za proizvodnju.\nŠestim sajmom cveća, Udruženje seljaka Subotice ove godine slavi 15 godina rada.\nPrethodna Obeležavanje prvomajskih praznika, 2. maja u „4. Mini Jugoslaviji“\nSledeća Izložba Georga Odrija obeležila dan Politehničke škole


Početna / Arhiva vesti 2016 / Sednica Okružnog štaba za vanredne situacije\nU Zaječarskom upravnom okrugujuče je održana sednica Okružnog štaba za vanredne situacije, na kojoj je razmatran Izveštaj o radu Okružnog štaba za 2016. godinu, kao i Plan rada za 2017. godinu. Ova sednica je, zbog usaglašavanja sa Republičkim štabom za vanredne situacije, održana po hitnom postupku.\nNa sednici je ocenjeno da je ova godina bila relativno mirna, kako je rekao Vladan Paunović, komandant Okružnog štaba za vanredne situacije, sem pojave nodularnog dermatitisa kod krava krajem juna i početkom jula ove godine. Istaknut je rad veterinarskih službi i koordinacija ostalih službi koje su uticale na sprečavanje daljeg širenja ove bolesti.\nŠtab u svom sastavu ima jedinice spremne na intervenisanje u sim uslovima, za zaštitu i očuvanje ljudi i dobara. „Jedinice, 3 voda za zaštitu i spašavanje ljudi i materijalnih dobara u nepredviđenim situacijama dobli su nove uniforme, a u 2017. godini posvetiće se maksimalna pažnja njihovom daljem osposobljavanju, ali i daljem opremanju savremenom opremom“, najavio je Paunović.\n« Predhodni članak 28. sednica Saveta Zaječarskog upravnog okruga- službe za održavanje puteva spremne za zimu-uskladiti rad na suzbijanju nelegalnog prometa duvana\nSledeći članak » Suzbijanje nelegalnog prometa duvana - bolja saradnja nadležnih službi


Čudo u Pekingu: pojavilo se nebo - Daljine.rs\nIzgleda da Peking dobija bitku u borbi protiv smoga koji poslednjih godina uništava život u njemu, budući da je u prestonici Kine plavo nebo sve češći prizor.\nAmerička ambasada u Pekingu koja još od 2008. godine pravi mesečne izveštaje o zagađenosti vazduha prošle godine zabeležila je pet od do sada sedam meseci sa najmanjom zagađenošću.\nTaj period poklapa se sa rešenošću kineske vlade da pooštri politiku zaštite životne sredine u prestonici, pa je sagorevanje ugljenika strogo kažnjivo u i oko samog Pekinga, a sve više zgrada prelazi na grejanje prirodnim gasom. Poboljšanje je postalo vidljivo za stanovnike Pekinga još u zimu 2017. godine kada je nivo zagađenosti opao čak do 40 odsto u decembru.\nIpak, eksperti navode da je za to delimično zaslužno vetrovito vreme koje je pomoglo da se smog rastera. S druge strane, dok se kvalitet vazduha u Pekingu iz ovog ili onog razloga popravlja, situacija u drugim delovima Kine nije baš sjajna.\nProšle godine, zagađenost vazduha skočila je u osam kineskih provincija, ali je, prema vladinim podacima, zagađenost na nivou cele zemlje opala za 6,5 odsto prošle godine, a sa porastom korišćenja čistih izvora energije nadaju se da će napredak biti još veći.\nNivo zagađenosti vazduha u Pekingu je pet puta viši od standarda bezbednosti SZO\nZa sada se iz uglja (čije je funkcija glavnog izvora energije Kine i dovela do zagađenja) dobija 60 odsto energije, a plan je da do 2020. godine taj broj padne na 58 odsto.\nUprkos promenama na bolje, pred Kinom je još mnogo dana ispunjenih smogom pa se turistima savetuje da se unapred pripreme na njih, posebno ako Kinu planiraju da posete na zimu.\nIzvor zagađenja u vazduhu je velika potrošnja uglja\nInače, najbolja ilustracija alarmantnosti zagađenja vazduha u Pekingu je podatak da je ono pet puta veće od standarda bezbednosti Svetske zdravstvene organizacije. Pred Olimpijske igre u Kini, održane 2008. goodine najavljivano je da će kvalitet vazduha biti mnogo bolji, ali taj cilj, i pored ulaganja skoro 7 milijardi dolara za njegovu realizaciju – nije ostvaren. Tokom održavanja igara, zvaničnici Pekinga su redukovali saobraćaj motornih vozila na pola pa se kvalitet vazduha samo privremeno poboljšao, ali se potom smog vratio u grad na velika vrata.


Iza juga Marakane - Zvezdina delegacija posetila akademiju Zenita\nPredstavnici Omladinske škole Crvene zvezde su posetili fudbalsku akademiju Zenita u Sankt Peterburgu. Naša delegacija je uspostavila saradnju sa ruskim fudbalskim velikanom, gde su dogovoreni novi projekti u zajedničkoj saradnji ova dva kluba.\nDelegacija naše Omladinske škole je posetila akademiju ruskog fudbalskiog kluba Zenit. Domaćin je u sjajnom raspoloženju, na čelu sa Maksimom Pogorelovim, generalnim direktorom akademije, i Andrejom Aršavinom bivšim igračem Zenita i sadašnjim sportskim direktorom akademije, dočekao crveno-bele. Saradnja između dva fudbalska velikana ozvaničena je dogovorom o sprovođenju raznih projekata koji su predviđeni za naredni period. Prvi trener Omladinske škole Crvene zvezde - Nikola Jelić je sa velikom radošću govorio o dogovoru Zenita i našeg kluba.\n-Posetili smo akademiju fudbalskog kluba Zenit. Delegaciju su pored mene predstavljali direktor Omladinske škole Dragan Mladenović, sportski direktor Grafičara Dušan Anđelković i koordinator baze Vladimir Cvjetičanin. Zadovoljni smo kako je prošao sastanak i domaćin je pokazao ogromno poštovanje prema fudbalskom klubu Crvena zvezda, kao i prema tome što naša akademija, odnosno škola radi. Zainteresovani su da saradnja bude na višem nivou, a na sastanku je odlučeno da njihovi treneri već u decembru dođu u Srbiju na obuku, dok će treneri iz naše škole otiću u Rusiju u februaru naredne godine. Takođe, dogovoren je turnir prijateljstva između četiri ekipe Zenita i Zvezde u Sankt Peterburgu. Učestvovaće generacije rođene 2004, 2005, 2006. i 2007. godine, a dogovorena je razmena igrača na period od nedelju do dve. Isto tako i oni dolaze ovde, pa su u planu zajedničke pripreme uz još dosta raznih projekata. Zasadili smo drvo prijateljstva Crvene zvezde i Zenita, obišli akademiju gde smo videli fenomenalnu infrastrukturu i uslove na nivou najvećih evropskih akademija - podvukao je Jelić.\nKao znak prijateljstva i dugoročne saradnje između Crvene zvezde i Zenita, na akademiji ruskog fudbalskog predstavnika dve delegacije su zasadile drvo prijateljstva kao prvi korak prema uspešnoj saradnji.


Mitrović izgladio odnos sa Krstajićem - Sportske.net\nMitrović izgladio odnos sa Krstajićem\nIako je nakon jednog intervjua izazvao nesuglasice u odnosu sa bivšim sportskim direktorom Partizana Mladenom Krstajićem, fudbaler Benfike Stefan Mitrović priznao je da nikada nije uzeo nekadašnjeg funkcionera kluba u usta i da je priča o "ugrađivanju" Krstajića u njegov transfer netačna.\nSprej debituje na derbiju!JSL - Derbi, pa sve ostalo...Igrajte fudbal, Evropa vas gleda!Lazović: "Sale Ilić je klasa"Legenda dolazi na derbi posle 3 godine "posta"!\nNesuđeni fudbaler Partizana od naredne sezone braniće boje Benfike ali je jedan intervju koji je dao za srpske medije izazvao dosta bure.\nMitrović je, navodno, optužio Mladena Krstajića, da je u vreme obavljanja funkcije sportskog direktora u Partizanu, želeo da se "ugradi" u njegov transfer, te da zbog toga ovaj fudbaler nije želeo da ugovori saradnju sa crno-belima.\nU ponedeljak se oglasio i sam Krstajić istakavši da će Mitrović te optužbe morati da dokaže na sudu, ali se čini da do izlaska pred delioce pravde neće biti ništa jer je Mitrović u izjavi za "Sport" negirao da je optužio Krstajića za ono što su mediji preneli.\n"Razgovarao sam sa Krstajićem telefonom i shvatio je o čemu se radi. Pa, kako neko može da se ugradi u transfer kada sam u Partizan na probu došao kao slobodan igrač!? To je samo potvrda apsurda onoga što se pojavilo u novinama" kazao je Mitrović.\nFudbaler Benfike ponovio je da mu Partizan nije dao šansu ali da je na taj način učinio dobro njegovoj karijeri.\n"Smatram da su se u tom trenutku ogrešili o mene, ali to mi je pomoglo i dalo dodatni motiv za dalji rad" istakao je Mitrović.\nOvim bi priča o Mitrovićevom nedolasku u Partizan trebalo da bude stavljena "ad acta", a po svoj prilici od povlačenja po sudovima neće biti ništa jer će Mladen Krstajić odustati od tužbe.


Foto: mod.gov.rs / Ustupljene fotografije\nČestitajući najmlađim rezervnim oficirima, ministar Stefanović je istakao da je današnja svečanost odraz poštovanja koju Srbija, njeno rukovodstvo i Vojska imaju prema rešenosti ovih mladih ljudi da služe vojni rok i postanu rezervne starešine naše vojske.\n- Srbija odaje priznanje ovim mladim ljudima koji su se okušali u prethodnih šest meseci na našoj Vojnoj akademiji, na našim terenima, poligonima i strelištima, stažirajući u jedinicama Vojske Srbije i to u složenom vremenu epidemije korona virusa. Oni su izabrali da služe Srbiji i postanu rezervne vojne starešine - istakao je Stefanović.\nSrbija, naglasio je ministar odbrane, od danas ima novih 49 rezervnih oficira, dodajući da je za toliko naša vojska jača.\n- Tih 35 mladića i 14 devojaka pokazali su u našoj pešadiji, tehničkoj, intendantskoj i sanitetskoj službi da naša mladost, da mladi ljudi u Srbiji nisu ni nezainteresovani, nisu ni lenji, iako to često slušamo i ovih nedelja od ljudi koji kažu da Srbiji ne treba ni redovno služenje vojnog roka, ne treba joj ni vojska. To su ljudi koji ne razumeju ni istoriju ni tradiciju naše zemlje, niti potrebe našeg naroda i koji očigledno ne žele ni jaku Vojsku Srbije ni jaku Srbiju. Upravo ovi mladi ljudi, pokazuju da nisu u pravu. Mladi u Srbiji su i hrabri i vredni, vole svoju Srbiju i svoj narod i spremni su da se lavovski bore i grade bolju zemlju - ocenio je ministar odbrane.\nUručujući nagrade najboljima u ovoj generaciji, Stefanović je istakao i da činjenica da dolaze iz Sremske Mitrovice, Pančeva, Knjaževca, Osečine, Niša, Kruševca i drugih gradova, pokazuje da interesovanje za našu vojsku postoji u svim gradovima širom naše zemlje. Ministar je takođe istakao i da mu je posebno drago što, prilikom obilaska jedinica, vidi zadovoljstvo kod ljudi što država sve više ulaže u svoju vojsku.\n- Pored ulaganja u tehniku, naoružanje i opremu, podižemo i standard ljudi. Hoćemo da povećamo plate i vojnika i starešina i pokažemo da Ministarstvo odbrane, Vlada i predsednik Srbije, neumorno rade na tome da naša vojska bude ono na što smo svi ponosni. Želimo da imamo jaku vojsku, jer samo jaka vojska znači faktor odvraćanja i garantuje da Srbija može dalje mirno da se razvija, znajući da je sigurna jer je vojska štiti i brani – poručio je Stefanović.\nNajboljima u ovoj generaciji rezervnih oficira Vojne akademije, rezerevnim potporučnicima Milanu Ranđelović (9,55), Nikoli Stojanoviću (9,45) i Bogdanu Teodoroviću (9,38), ministar Stefanović uručio je ručne časovnike sa posvetom. Časovnike sa posvetom, ministar Stefanović uručio je i najuspešnijima u ovoj generaciji rezervnih oficira Medicinskog fakulteta VMA Darku Kovačeviću (9,33), Srbu Milisavljeviću (9,28) i Kristini Ljubičić (9,00).\nU ime generacije “Septembar 2020” prvi u rangu, rezervni potporučnik Milan Ranđelović, istakao je da je njihova odluka da obuku uniformu i postanu rezervni oficiri Vojske Srbije, rezultat sazrevanja i školovanja, uspona i padova, pohvala i kritika.\n- Danas dobijamo čin, zvanje i priznanje naše zemlje. Ne zaboravimo da taj čin predstavlja deo naše ličnosti i najvažniju stvar na koju smo se obavezali, a to je odgovornost da budemo hrabri – naglasio je rezervni potporučnik Ranđelović dodajući da su svesni da se za čast otadžbine moraju boriti i u ratu i u miru, svakodnevno, kroz svoja dela.\nOvoj svečanosti prisustvovali su i zamenik načelnika Generalštaba Vojske Srbije general-major Petar Cvetković, rektor Univerziteta odbrane general-potpukovnik dr Goran Radovanović, načelnik Vojne akademije general-major dr Bojan Zrnić, načelnik Uprave za ljudske resurse brigadni general Savo Iriškić i načelnik Uprave za obuku doktrinu i brigadni general Željko Petrović.\nKnežević poručio Milu: "Zašto ne skloniš familiju iz jazbine velesrblja"\nJedan od lidera vladajućeg DF-a Milan Knežević upitao je šefa crnogorske države zašto pušta sestru i sestričića da, kako kaže, tuguju i venu za Crnom Gorom po Vračaru i Beogradu na vodi, ako smatra da su Srbija i srpski predsednik Aleksandar Vučić monstrumi.\nDirektor Kancelarije za Kosovo i Metohiju Marko Đurić poručio je danas u Kosovskom Pomoravlju da će lokalni izbori 22. oktobra biti dan srpskog ujedinjenja, i da će srpski narod u pokrajini ovogodišnji izborni maraton završiti tako što će prvi put u proteklih 17 godina imati potpuno kompaktan i jedinstven politički korpus.\nČomić: Istopolna zajednica se ne naziva brakom, jer to on nije, i nema usvajanja dece\nMinistarka za ljudska i manjinska prava i društveni dijalog Gordana Čomić, izjavila je danas da je Nacrtom zakona o istopolnim zajednicama ljudima koji žive zajedno ponuđeno da reše administrativne probleme, i istakla da se istopolna zajednica ne naziva brakom, jer to nije brak i nema usvajanja dece.\nPET DANA U DIPLOMATIJI, A VEĆ KONZUL Kako je "mlada nada" SPS preko noći stigla do ambasade u Stokholmu\nMila Opalić, bliska Socijalističkoj partiji Srbije, posle samo nekoliko dana rada u Ministarstvu spoljnih poslova dobila je premeštaj u Ambasadu Srbije u Stokholmu, saznaje nezvanično "Blic".


Poklon praznični paketići za decu iz Opštine Leposavić iz bratske Pazove - Општина Стара Пазова - Званична презентација\nNaslovna Informacije Novosti Poklon praznični paketići za decu iz Opštine Leposavić iz bratske Pazove\nIdeja za pomenutu akciju postoji već neko vreme, a rezultat je prijateljskih kontakata koje predsednik Radinović i naša Opština neguju već nekoliko godina unazad sa rukovodstvima više opština u južnoj Pokrajini. Pomagano je, ne samo u pojedinačnim slučajevima, porodicama sa Kosova i Metohije, koje žive u oskudici, već na različite načine deci, učenicima osnovnih i srednjih škola, crkvenim opština tj. hramovima Srpske Pravoslavne Crkve u cilju njihovog boljeg i lakšeg svakodnevnog funkcionisanja, obnove, obeležavanja proslava i crkveno-verskih praznika itd.\nOko 800 poklon paketića za decu zajedno su uručili predsednik Đorđe Radinović i predsednik opštine Leposavić Zoran Todić sa saradnicima. Pored novogodišnjih paketića deci koja ne pohađaju vrtiće, za socijalno ugrožena lica pripremljeno i podeljeno oko 120 paketa hrane, koji su takođe za ovu namenu preveženi iz Stare Pazove u Leposavić.\n„Veliko je zadovoljstvo videti ushićenje i osmeh na licima ove dece ovde, koja su kao i sva deca sveta željna radosti, ljubavi i pažnje. Osećam sreću što smo sa malo našeg odricanja i truda ulepšali praznike prvo roditeljima, a po tom i deci, kojoj želim da budu zdravi, da odrastu u dobre i čestite ljude, na ponos svojoj Srbiji i svima nama“, poručio je predsednik Radinović prilikom podele paketića u jednoj od osnovnih škola u Opštini Leposavić.\nPrema rečima predsednika Radinovića, i u narednom periodu, Opština Stara Pazova će, prema mogućnostima, povremenim aktivnostima pružati pomoć i podršku, ali sa velikom voljom i elanom, kao prijatelji u nevolji, iskreno kao i svaki put do sada.


Fondacija zabrinuta da li će sudjenje dovesti do nalogodavaca ubistva Slavka Ćuruvije\nFondacija “Slavko Ćuruvija” izrazila je danas zabrinutost, povodom 17. godišnjice ubistva tog novinara, da li će sudjenje koje je u toku pružiti odgovor na pitanje ko su izvršioci, ali i ko su naručioci ubistva glavnog urednika i vlasnika Dnevnog telegrafa.\nFondacija “Slavko Ćuruvija” dodala je da pažljivo prati sudjenje za ubistvo Slavka Ćuruvije, kao i sve slučajeve ugrožavanja bezbednosti novinara u Srbiji, a pozvala je javnost da se u tome priključi i da odlučnije i masovnije stane u odbranu novinara i medija, kad god i gde god njihova sloboda i bezbednost budu ugrožene.\n“Takvih novinara je sve manje jer su pritisci na njih sve snažniji i sve uspešniji. Ako se dogodi da slobodna reč u Srbiji nestane, nestaće i šansa da Srbija ikada postane pristojno mesto za život”, navodi se u saopštenju.\nFondacija je navela da ne zna da li će ‘javna tajna’ da je Slavko Ćuruvija pao kao jedna od poslednjih žrtava monstruoznog režima Slobodana Miloševića najzad dobiti oblik neporecive sudske istine, ali da ima pravo i obavezu da zahteva otkrivanje svakog, pa i najmanjeg komadića mozaika tog zločina i pravične kazne za one koji su ga osmislili i sproveli.\nTakav zahtev predstavlja kolektivni dug prema čoveku koji je svoj život ugradio u temelje slobodnog novinarstva u Srbiji, ali i prema svim hrabrim novinarima koji danas rizikuju svoje živote nastojeći da gradjane informišu o pokušajima da se nihove slobode ugroze, a društvo opljačka, za korist male grupe beskrupuloznih moćnika, ocenjeno je u saopštenju.\nĆuruvija je ubijen tokom NATO bombardovanja, na Uskrs, 11. aprila 1999. godine, ispred zgrade u kojoj je živeo u Svetogorskoj ulici u Beogradu.\nSudjenje za ubistvo Slavka Ćuruvije počelo je 1. juna 2015. godine. Za njegovo ubistvo optuženi su načelnik resora Državne bezbednosti Radomir Marković, načelnik beogradskg centra DB-a Milan Radonjić, glavni obaveštajni inspektor u Drugoj upravi resora Ratko Romić i pripadnik rezervnog sastava tog resora Miroslav Kurak.


Koliko je ovo bila intenzivna godina za ekipu iz Serbian Bookers-a, možda i najbolje pokazuje činjenica da su se velike novine i promene u poslovanju desile upravo nakon dve investicije od 50.000 evra o čemu smo pisali početkom prethodnog meseca. Baza korisnika je nastavila da raste a još pre više od mesec dana plan ovog tima je bio da svoje poslovanje dodatno proširi i na tržište Evropske unije.\nU razgovoru sa Đorđem Jevtićem, osnivačem pomenutog startapa koji nastoji da uvede promene u industriji turizma, detaljno otkrivamo šta se sve do sada promenilo u ovom startapu od našeg poslednjeg razgovora. Pored toga, Đorđe nam je otkrio koji su to konkretni potezi koje je ovaj tim napravio zarad širenja na nova tržišta ali i uvođenja opcija koje će korisničko iskustvo podignuti na veći nivo.\nUnapređenje servisa pratilo uvođenje preko 150 podfunkcija\nJedan od važnijih poslovnih poteza za ovaj tim je evolucija brenda zajedno sa softverskom kompanijom OTA Sync iz Estonije, a naš sagovornik otkriva nam da su na tom putu velike prepreke bile za penetriranje novih tržišta zbog nerazumevanja samog biznis koncepta prilikom promovisanja Serbian Bookers-a. Otuda je i donesena odluka da se napravi ovaj potez.\nPrema Jevtićevim rečima, mnogi mešaju i misle da je ovaj domaći startap u stvari rezervaciona platforma, kao što je Booking, a ustvari on predstavlja Enterprise softver za menadžment hotela i privatnih smeštaja:\nNaziv Serbian Bookers nam je mnogo pomogao da ljudima u Srbiji damo do znanja da smo mi lokalni tim sa velikom vizijom automatizacije i modernizacije poslovanja. Ostajemo lokalni tim, ali sada nastupamo globalno sa OTA Sync brendom (Online Travel Agencies Synchronization) kako bi jasnije iskomunicirali našu poruku.\nU periodu od aprila prošle godine pa sve do juna ove godine, domaći tim je radio na velikom redizajnu baze podataka i backend-a što im je pomoglo da naprave jako efikasnu strukturu za razvoj daljih funkcija i samim tim poboljšaju sigurnost. Naš sagovornik kaže da su od juna do danas dodali preko 150 podfunkcija, gde svaka predstavlja neki tip dnevne radnje koju korisnici mogu da izvrše. “Sistem je trenutno jako efikasan, a predstavlja prvo domaće cloud-based rješenje za upravljanje hotelima i apartmanima”, ističe Jevtić i dodaje sledeće:\nPoslovno restruktuiranje nam je donijelo mogućnost za globalnim širenjem i pristup investicionim prilikama, što će domaćim korisnicima značiti, jer će imati uvijek na raspolaganju spektar funkcija koje se koriste u tehnološki naprednijim zemljama i biće u toku sa globalnom modernizacijom.\nUvođenje novih funkcija u narednoj godini će dodatno olakšati poslovanje korisnicima i uštede u vremenu će im pomoći da detaljnije analiziraju svoju strategiju i poboljšaju komunikaciju sa gostima, a olakšava i privikavanje novih radnika na sistem u odnosu na stare sisteme.\nTrenutno na razvoju ovog servisa radi osam osoba, tačnije sedam stalno zaposlenih i jedna koja se stara o customer success-u određenog broja klijenata, dok je pored toga prisutna i jedna stalno zaposlena osoba na razvojnim projektima koju outsource-uju po projektu.\n“Od našeg poslednjeg razgovora, tim se uvećao za jednu stalno zaposlenu osobu i jednog outsource developera. Svi se brinemo o daljem rastu, neki kroz prodaju, neki kroz marketing i komunikacije, neki kroz customer success i podršku, neki kroz development, a neki o strateškom rastu i razvoju”, otkrio je Đorđe za Netokraciju.\nCilj – stvoriti jedan od najboljih softvera za upravljanje hotelima i apartmanima\nObjašnjavajući nam konkretnije da li se i koliko promenio model monetizacije Serbian Bookers servisa, naš sagovornik ističe da se u kratkom vremenskom periodu usavršio automatski registracioni onboarding proces, tako da korisnici sada sami mogu da se registruju, odaberu paket usluga i prilagode sistem svojim potrebama:\nOvo nam je omogućilo da smanjimo trošak akvizicije novog korisnika. Pored toga, kreirali smo nove pakete plaćanja na kvartalnom i polugodišnjem nivou kako bismo se prilagodili objektima koji rade isključivo u toku sezone. A i uz pomoć partnerskih kompanija, dostupni smo na drugim tržištima, među kojima je najveća Nigerija sa preko 70 objekata koji su dodati za manje od dva i po mjeseca.\nUnapređenje servisa i uvođenje novih funkcija značajno će doprineti podizanju korisničkog iskustva za sve klijente iz industrije turizma i ugostiteljstva.\nUpravo je širenje partnerske (reseller) mreže podrazumevalo da se nađu kvalifikovane agencije ili kompanije u drugim zemljama, koje imaju razvijenu mrežu kontakata sa kojima je Serbian Bookers dogovorio saradnju. U toj saradnji oni preuzimaju troškove prodaje, marketinga i podrške za lokalno tržište, dok se domaći tim stara o razvoju i rešavanju eventualnih problema.\nOvaj model partnerske saradnje omogućio je Serbian Bookers-u da pristupi tržištima Nigerije, Maldiva, Meksika i Rumunije, dok su trenutno u pregovorima za tržišta: Alžira, Italije i SAD-a. Štaviše, ovaj domaći startap klijente ima u ukupno 14 zemalja, od Japana i Singapura, preko Balkana, Španije, ali i SAD-a, Meksika i Južne Amerike.\nPred kraj ovog razgovora, Đorđe nam je otkrio i nešto više detalja o narednim planovima za dolazeću 2022. godinu, a za sada je čitav tim fokusiran na fazu pripreme pokretanja direktne prodaje na tržištima Hrvatske, Mađarske, Bosne i Hercegovine i Albanije, dok imaju u planu da do kraja sledeće godine ispitaju mogućnosti direktne prodaje u Španiji i Grčkoj:\nPored prodaje, naš razvojni put u 2022. nas vodi razvoju novih premium funkcija, među kojima su: aplikacija za sektor domaćinstva i higijene (housekeeping), aplikacija za goste (self check-in i upselling usluga), kao i prvi globalni AI asistent koji će pomagati klijentima u prodaji i revenue menadžmentu, kao i rano predviđanje grešaka i automatizaciju cijena.\n“Pored ovih premijum funkcija, radimo na integracijama sa lokalnim POS, restoranskim i državnim sistemima na tržištima koja su nam sledeća na listi rasta. Očekuje nas još jedna ispunjena godina, a konačni cilj je da budemo jedan od najboljih softvera za upravljanje hotelima i apartmanima na globalnom nivou”, zaključio je na kraju Đorđe.


Projekcija dokumentarnog filma “Okamenjena sećanja” i diskusija - Volim Novi Sad\nProjekcija dokumentarnog filma “Okamenjena sećanja” i diskusija\nOmladinski centar CK13 vas poziva da utorak, 28. decembra od 18h prisustvujete projekciji kratkog filma „Okamenjena sećanja“ i panel diskusiji o važnosti sećanja.\nProjekat „History From Below“ počeo je sa idejom o saznanju šta se desilo sa jugoslovenskim zarobljenicima koji su za vreme Drugog svetskog rata stradali u logoru Štalag IIIA u Lukenvaldu, gradu južno od Berlina.\nPošto nema mnogo ljudi koji se brinu o jugoslovenskom groblju, budućnost svih pojedinačnih grobova je neizvesna i oni će najverovatnije biti sklonjeni. Zato se pristupilo čišćenju grobova i snimanju kratkog filma pod nazivom „Okamenjena sećanja“, kako bi se sačuvalo sećanje na jugoslovenske zarobljenike. O njima nema mnogo podataka, stoga su učesnici projekta pokušali da saznaju nešto više o njihovim sudbinama, kroz razgovore sa potomcima žrtava.\nck 13Okamenjena sećanja\nPrethodno Otvaranje Binacikla u nedelju u 17 časova na Novom naselju!\nSledeće Zbog realizacije programa u okviru otvaranja godine Evropske prestonice kulture, doći će do privremene izmene režima saobraćaja u pojedinim delovima Novog Sada, radi bezbednog i odgovornog postavljanja scenografije i postavke za umetničke programe i što kvalitetnije organizacije jednog od najvažnijih kulturnih i umetničkih događaja u državi u 2022. godini.


Od 8. novembra SAD otvorene za vakcinisane međunarodne putnike\nSvet Autor:Fonet26. okt. 202100:39\nMeđunarodni aerodrom Džon F. Kenedi Foto:EPA-EFE/JUSTIN LANE\nAmerički predsednik Džozef Bajden doneo je danas izvršnu uredbu po kojoj će biti potrebno da strani državljani koji putuju u Sjedinjene Države budu potpuno imunizovani, saopštila je Bela kuća.\nModerna tvrdi: Naša vakcina stvara jak imuni odgovor kod dece\nAmeričke aviokompanije traže mere protiv nasilnih putnika\nOd 8. novembra se ukida zabrana putovanja u Sjednjene Države, uvedena početkom prošle godine, putnicima iz Šengenskog prostora, Kine, Indije, Brazila i Južne Afrike, prenosi Glas Amerike.\nU interesu je Sjedinjenih Država da odstupe od ograničenja koja važe za svaku pojedinačnu zemlju, koja su primenjivana tokom pandemije kovida, i da usvoje politiku koja se prvenstveno oslanja na vakcinaciju da bi se unapredio bezbedan nastavak međunarodnih avioputovanja, navodi se u objavi američkog predsednika.\nBajdenova administracija precizirala je šta aviokompanije treba da učine kako bi potvrdile da su putnici vakcinisani pre ukrcavanja na letove prema Sjedinjenim Državama.\nAmerički Centar za kontrolu i prevenciju bolesti (CDC) naveo je da će biti prihvaćene sve vakcine koje su odobrila američka regulatorna tela ili Svetska zdravstvena organizacij, a prihvatiće i ukoliko su putnici primali mešovite doze vakcina.\nSledećeg ponedeljka CDC bi trebalo da izda nove smernice za praćenje kontakata, prema kojima će aviokompanije biti u obavezi da prikupljaju podatke od putnika zbog praćenja onih koji su potencijalno bili izloženi različitim sojevima kovida 19.\nDžo Bajden Foto: EPA-EFE/Peter Foley\nPutnici će biti u obavezi da dostave dokumentaciju o vakcinaciji dobijenu od, kako je navedeno, zvaničnog izvora, s tim što poslednja doza mora da bude najmanje dve nedelje pre putovanja.\nMerama je propisano i da bi putnici trebalo da dostave negativan test na koronavirus urađen 72 sata pre polaska na put.\nBela kuća je navela da je potrebno da nevakcinisani Amerikanci i strani državljani, koji mogu biti izuzeti od novih pravila, dostave negativan kovid test urađen u roku od 24 časa pre polaska.\nblea kućaDžo BajdenimunizacijaSADSjedinjene Državezabrana putovanja\nDonjeck: Moguća smrtna kazna za dva Britanaca i Marokanca\nPiše Željko Pantelić: Ko će koga da prevari u Crnoj Gori


Pripadnik srpske policije odlikovan francuskim ordenom - La France en Serbie\nNaslovna strana > Aktuelnosti u oblasti saradnje > Policija, prava i carina > Institucionalna saradnja > Pripadnik srpske policije odlikovan francuskim ordenom\nPripadnik srpske policije odlikovan francuskim ordenom [fr]\nDana 28.03.2017. Ambasador Francuske u Srbiji, gđa Kristin Moro, dodelila je medalju časti francuske policije višem inspektoru Milošu Anđiću. Ceremonija se odvijala u prisustvu Državne sekretarke u Ministarstvu unutrašnjih poslova, gđe Biljane Popović Ivković.\nOrden, koji postoji od 1903. godine, nagrađuje policijske službenike nakon veoma uspešnih akcija ili 20 godina besprekorne službe. Od 1996. godine, dodeljuje se, izuzetno, stranim policijskim službenicima za posebne zasluge u službi.\nAmbasadorka je naglasila da je viši inspektor Anđić, koji je zaposlen u Sektoru za međunarodnu saradnju u Ministarstvu unutrašnjih poslova Republike Srbije od 2014. godine igrao veoma važnu ulogu u pregovaračkoj grupi zaduženoj za tehnički protokol, potpisan od strane Srbije i Francuske sa ciljem stvaranja bilateralne obaveštajne jedinice za borbu protiv trgovine oružjem.\nGđa Moro je pohvalila izuzetnu raspoloživost i profesionalizam dobitnika priznanja koji su doveli do finalizacije teksta protokola i omogućili njegovo usvajanje u septembru 2016, tokom posete premijera Aleksandra Vučića Parizu. Taj bilateralni sporazum omogućuje efikasnije organizovanje francusko-srpske policijske saradnje u borbi protiv trgovine oružja. Prvi rezultati bili su vidljivi već u februaru 2017. godine, kada je jedna grupa trgovaca oružjem uhapšena, a oružje zaplenjeno.\nDržavna sekretarka u tome je videla znak međusobnog prepoznavanja policijskih službenika koji se zajedno bore protiv savremenih bezbednosnih pretnji, kao i još jedno svedočenje o francusko-srpskom prijateljstvu između policija naše dve zemlje. Izrazila je posebno zadovoljstvo kvalitetom saradnje između Francuske i Srbije u borbi protiv terorizma i trgovine oružjem, cigaretama, narkoticima i umetničkim delima. Ističući da oružje proisteklo iz ilegalne trgovine može biti upotrebljeno uterorističkim akcijama, ocenila je stvaranje bilateralne obaveštajne jedinice za borbu protiv organizovanog kriminala i trgovine oružja veoma pozitivnim korakom.\nStudijska poseta INHESJ Beogradu\nFrancuska podržava napore Srbije u borbi protiv ilegalne trgovine oružjem\nFrancuska odlikuje srpskog policajca


Дaчић нa oтвaрaњу Годишње прегледне конференције ОЕБС-a | Socijalistička partija Srbije\nDačić na otvaranju Godišnje pregledne konferencije OEBS-a Vesti\n24 juna, 2014 u 12:47\nPrvi potpredsednik Vlade Srbije i ministar spoljnih poslova Ivica Dačić istakao je u Beču da se isključivo konstruktivnim političkim delovanjem i putem dijaloga mogu postići konkretna i održiva rešenja.\nDačić je, prilikom otvaranja godišnje pregledne bezbednosne konferencije Organizacije za evropsku bezbednost i saradnju (OEBS), naglasio da jačanje kapaciteta OEBS aktivno doprinosi u svim fazama konfliktnog ciklusa, od ranog upozorenja do post-konfliktne rehabilitacije i pomirenja, kao i postizanje konkretnih rezultata u smislu stabilizacije.\n“Dijalog koliko god bio esencijalan, samo je neophodan preduslov za postizanje i sprovođenje odgovarajućih rešenja na bazi konsenzusa. Mislim da naša iskustva iz dijaloga sa Prištinom, a naročito napori da se olakša svakodnevni život tamošnjeg stanovništva i obezbede njihova elementarna ljudska prava, mogu da budu od koristi za buduće napore u rešavanju mnogih problema”, uveren je Dačić.\nGodišnja pregledna konferencija održava se, kako je kazao, u uslovima jednog od najvećih izazova u regionu OEBS od njegovog nastanka.\nAktuelna bezbednosna situacija oko regiona OEBS ukazuje na neophodnost objektivnog sagledavaja svih bezbednosnih aspekata i potencijalnih implikacija, kao i potrebu da se ojačaju mogućnosti da pruže odgovarajuću podoršku u svim fazama konfliktnog ciklusa, počev od ranog upozorenja do postkonfliktne rehabilitacije i pomirenja, objasnio je Dačić.\nPrema njegovim rečima potrebno je da svi rade zajedno na jačanju dijaloga, jer je OEBS nastao i traje kao najšira platforma za dijalog o svim bezbednosnim pitanjima od Vankuvera do Valdivostoka, uključujući i dijalog sa mediteranskim i azijskim partnerima.\nU kontekstu rešavanja aktuelne krize u Ukrajini Dačić je podvukao da Srbija podržava suverenitet i teritorijalni integritet svih članica UN.\nTakođe je istakao da donošenje odluke o uspostavljanju specijalne posmatračke misije OEBS u Ukrajini predstavlja primer pozitivnog ishoda sveobuhvatnog dijaloga među državama učesnicama i pokazuje da je OEBS spsobna da u relativnom kratkom roku na adekvatan način reaguje.\nSrbija snažno, kako je dodao, podržava koordinirane aktivnosti OEBS koje imaju za cilj deeskalaciju krize, uspostavljanje inkluzivnog dijloga i podršku unutarnjim procesima sa ciljem stabilizacije situacije u Ukrajini.\n“U tom okviru smatramo da je najvažnije da što pre dođe do prestanka neprijateljstava i pozdravljamo plan predsednika Porošenka koji se zasniva na mirnom rešavanju krize. Smatramo da plan pruža priliku za unapređenje unutrašnjeg dijaloga i jačanje institucija, uz uvažavanje interesa svih građana”, poručio je šef srpske diplomatije.\nTakođe je rekao da je Srbija spremna u toku svog predsedavanja, iduće godine, da deluje u smeru potpune stabilizacije prilika u Ukrajini.\n“Smatramo da je delovanje OEBS u vezi sa krizom u Ukrajini i prilika za našu Organizaciju ne samo za jačanje njene vidvljivosti, nego i njene nove potencijalne uloge na evroatlanstkm i evroazijskom bezbednosnom prostoru”, dodao je Dačić.\nTokom predsedavanja Srbija će koordinirano, kako je najavio, delovati sa Mongolijom, Crnom Gorom i Norveškom, koje će predsedavati forumom za bezbednosnu saradnju u toku 2015. godine, uz uverenje da će različita regionalna pripadnost tri predsedavajuća biti dodatni kvalitet i doprineti raznovrsnijem sagledavanju tema.\nSrbija, kako je nastavio, se zalaže zajedno sa Švajcarskom, sa kojom ima konsekutivno predsedavanje, za nastavak i sveobuhvatnog dijalog u okviru OEBS sa ciljem održavanja vojne stabilnosti, predvidljivosti i trasnparentnosti, kroz ažuriranje i modernizaciju Bečkog dokumenta, unapređenje i implementaciju ostalih bitnih dokumenata koja predstavljaju osnov za izgradnju poverenja i bezbednosti u regionu OEBS.\nIsto tako Dačić je ukazao i na koordiniranu saradnju država članica u borbu protiuv transnacionalnih pretnji kao što su trgovina ljudima, organizovani kriminal, šverc narkotika, koje jedna država sama ne može suzbiti.\nNegativne pojave kao što su korupcija i ilegalne migracije, prema njegovim rečima, nemoguće je tretirati izolovano, te je protiv ovih izazova moguća borba samo kroz jačanje demokratskih institucija, ali i kroz sagledavanje uloge organizovanog kriminala u širenju pomenutih negativnih pojava.\nKompleksni izazovi zahtevaju zajedničke odgovore, podvukao je Dačić ocenjujući da OEBS sa svojom fleksibilnošću i mehanmiznima pruža mogućnost iznalaženja odgovarajućih rešenja.\n“Srbija je spremna da sa ostalima predano radi na unapređenju mogućnosti OEBS da i u 21.veku ponudi relevatne odgovore na pitanja kolektivne bezbednosti”, zaključio je Dačić dodajući da proces “Helsinki +40” predstavlja okvir za jačanje Organizacije.


Crni Cerak prvi put pred beogradskom publikom: Premijera pesme za "Južni vetar" - PRess Serbia\nHome » Music » Crni Cerak prvi put pred beogradskom publikom: Premijera pesme za “Južni vetar”\nMomci pod pseudonimom “Crni Cerak” nastupiće prvi put u Beogradu\nMomci pod pseudonimom “Crni Cerak“, lokalna trep ekipa, čiju su bitovi i rime počeli da se slušaju na gradskom asfaltu, a danas su među prvima na trending listama, ove subote nastupiće prvi put u Beogradu u jednom zimskom klubu. Nakon uspeha koji su doživeli sa pesmom “CC#2”, koju su snimili za hit projekat “Južni vetar”, članovi sastava traženiji su nego ikad.\nNakon puštene reklame za njihovo gostovanje, zavladalo je veliko interesovanje. Zanimljvo je da pored klinaca “Crni Cerak” obožava i starija populacija koja veruje u njihove projekte, hrabrost i upornost.\nS druge strane, činjenica je da ih vole kolege koje su duže na tržištu od njih, pa ih podržavaju i daju im vetar u leđa, a među njima su Nucci, Vojaž, Inas Arnautović, Marko Milivojev Mili, Cobi, Rasta i drugi.\n“Crni Cerak” ovih dana vredno radi na spotu za duetsku pesmu sa sarajevskim reperom Inasom Arnautovićem, naslednikom Bube Korelija i Džale Brata. Pored toga, slobodno vreme koristi i za rad u Cobijevom studiju, gde se takođe krčka saradnja i ozbiljni planovi.\nPRess Serbia > Entertainment > Clubbing > Crni Cerak prvi put pred beogradskom publikom: Premijera pesme za “Južni vetar”\nTagoviCC #2 crni cerak JUZNI VETAR nastup


Romantični filmovi smešteni u Italiji koje morate pogledati - WANNABE MAGAZINE\nKao jedna od najlepših evropskih zemalja bogate kulture i istorije, Italija je takođe jedna od zemalja u kojoj se odigravala radnja kultnih filmova. Većinu je ova rečenica odmah asocirala na Siciliju gde je smešten čuveni “The Godfather”, međutim na listi filmova koje sam izabrala za vas, nalaze se neke od čuvenih ljubavnih drama koje su ostale zapaćene upravo po lepotama ove zemlje. Iako je svetska pandemija možda najviše pogodila, Italija je sveukupno najtraženija destinacija sveta, a gledajući neke od filmova sa liste možete pronaći željeno odredište vašeg narednog putovanja.\nItalijanski film “Poštar” snimljen je 1994. godine i prati izmišljenu priču o čileanskom pesniku Pablu Nerudi koji iz političkih razloga dolazi na malo ostrvo u Italiji. Jednostavna priča o prijateljstvu, ljubav prema poeziji, velika žrtva velikog umetnika, kao i lepota okeana, samo su neki od obeležja ovog filma. Slikovito okruženje ove dobre književne priče podeljeno je na dva ostrva. Kuća u kojoj pesnik Pablo Neruda prima svoje mesto od Maria nalazi se na ostrvu Salini, na severu Sicilije. Pored ovog prelepog prizora mora, druga lepota prizora u kojima uživamo je naselje Pročida, u Napuljskom zalivu.\nOvaj britanski film iz 1985. zasnovan je na istoimenom romanu Edvarda M. Forstera i predstavlja vernu adaptaciju tog književnog dela. Ostvario je veliki uspeh, kako na filmskim blagajnama, tako i kod filmskih kritičara, čak je osvojio i tri Oskara. Režiser Džejms Ajvori vešto projektuje priču o Britancima u inostranstvu, koristeći Firencu kao mesto na kojem se radnja odvija. Pored prelepih pejzaža Firence i naselja Fjezole u Toskani, poseban akcenat stavlja se na svete trgove u gradu i ostala specifična kulturna obeležja poput Neptunove fontane iz 16. veka.


Samo trećina građana Srbije prihvatila bi izvinjenje zbog NATO bombardovanja, Foto: VOA\nPrema poslednjem istraživanju javnog mnjenja, nešto manje od polovine građana, njih 46 odsto, smatra da ni posle 20 godina od bombardovanja još nije došlo vreme za pomirenje s NATO-om, rezulatati su koje je obajavio Insitut za evropske poslove.\nSamo trećina građana prihvatila bi izvinjenje zbog NATO bombardovanja, dok ostale dve trećine ne bi, izjavio je direktor Instituta Naim Beširi. Istraživanje pokazuje i da 31 odsto građana podržava saradnju.\n"Ubijeno je 454 civila i 300 pripadnika oružanih saga. Među civilima bilo je 207 ljudi srpske i crnogorske nacionalnosti, 219 Albanaca, 14 Roma i 14 pripadika ostalih nacionalnosti", preneo je Beširi podatke Fonda.\nPrema tim podacima, stradala su 274 pripadnika vojske i MUP-a i 26 iz OVK.\nNa predstavljanju rezultata istraživanja organizovana je i debata "20 godina od NATO intervencije, da li je vreme za pomirenje" u kojoj su učestvovali su poslanik Dragan Šormaz, bivši ministar odbrane Dragan Šutanovac, sociološkinja Vesna Pešić i predsednik Demokratske stranke Srbije Miloš Jovanović.\nNa debati, Jovanović je rekao da pomirenje nije moguće, jer je NATO deo onih snaga koje učestvuju u secesiji Srbije.\n"Progutati pilulu pomirenja, nemoguće je", rekao je Jovanović.\nŠutanovac je podsetio da se generalni sekretar NATO-a Jens Stoltenberg izvinio građanima Srbije.


Rukovodilac Sektora avio transporta i logistike - Agent plus d.o.o.\nBeograd, Vračar, Makenzijeva 25\nAgent Plus Grupa osnovana je 2007. godine. „Agent Plus“ (www.agentplus.rs), kao deo ove velike grupacije, zauzima vodeću poziciju na prostoru Jugoistočne Evrope u prekomorskom kontejnerskom transportu, čarteringu brodskog prostora, lučkoj agenturi na Dunavu i drugim unutrašnjim plovnim putevima, a zajedno sa kvalitetnom uslugom u oblasti kamionskog, avio transporta, zbirnih prevoza, špedicije i skladištenja robe pruža kompletnu logističku podršku. Agent plus doo je dobitnik sertifikata platinaste bonitetne izvrsnosti poslovanja AAA.\nDa li ste spremni da vodite i inspirišete svoj tim u ostvarenju poslovnih rezultata?\nPronađite svoje mesto u dinamičnom okruženju i testirajte svoje poslovno znanje i sposobnosti na dnevnom nivou\n(1 izvršilac u Beogradu)\nPreduzetnički duh, samoinicijativa i posvećenost ostvarenju ciljeva\nRukovođenje i organizacija rada u okviru sektora;\nIdentifikacija novih poslovnih mogućnosti i rizika, razumevanje poslovnog okruženja;\nUčestvovanje u pregovorima i ugovaranje poslova avio transporta robe;\nSvakodnevno održavanje i unapređenje postojećih kontakata sa klijentima i avio kompanijama;\nOrganizovanje avio transporta robe uz direktnu, pažljivu i blagovremenu komunikaciju i korespodenciju sa klijentima i ino-partnerima i koordinaciju sa ostalim poslovnim jedinicima kompanije, u cilju pravovremene isporuke robe komitentima i realizacije ugovorenih poslova;\nPredlaganje mera za unapređenje i poboljšanje pozicije kompanije na tržištu,\nPraćenje realizacije i troškova vezanih za obavljanje prevoza radi ostvarivanja što boljih rezultata poslovanja uz kontinuirano izveštavanje menadžmenta kompanije,\nObezbeđivanje potpune usaglašenosti aktivnosti logistike sa zakonskim propisima, konvencijama, standardima i pravilima transporta, kao i sa pravilima i procedurama kompanije;\nSprovođenje utvrđenih ciljeva i na adekvatan i profesionalan način, vršenje promocije i zaštite interesa kompanije.\nRadno iskustvo - 3 godine na istim ili sličnim poslovima (prednost za kandidate sa iskustvom na rukovodećim pozicijama)\nVisoka stručna sprema saobraćajnog, tehničkog, organizacionog, ekonomskog, pravnog ili drugog usmerenja\nAko imate relevantno radno iskustvo i raspolažete potrebnim kvalifikacijama pošaljite nam svoju biografiju.


Nikićev Vašaš poveo protiv Gocićevog Solnoka u borbi za treće mesto u Mađarskoj | Udruženje vaterpolo trenera Srbije\nU prvoj utakmici za treće mesto u Prvenstvu Mađarske, vaterpolisti Vašaša pobedili su u gostima Solnok sa ubedljivih 15:6, pa će ekipa koju predvodi Slobodan Nikić imati priliku da na svom bazenu potvrdi da je bolja od Solnoka, na čijoj klupi se već nekoliko godina nalazi Živko Gocić, Nikićev kum i nekadašnji saigrač iz reprezentacije.\nNeizvesnosti nije bilo ni u prvom meču finalne serije, pošto je Ferencvaroš sa ubedljivih 18:9 porazio OSC. Domaći su u sjajnoj atmosferi postepeno uvećavali razliku, vodili su 3:1, 9:5, potom 14:8 i mirno su priveli meč kraju. Janšik i Vigvari su bili po pet puta precizni, dok je srpski centar, Nemanja Ubović, postigao jedan gol kod Ferencvaroša.\nVašaš je već na poluvremenu osigurao pobedu, kada je vodio sa 8:2, pa je u nastavku bez problema sačuvao veliku razliku. Srpski reprezentativac Sava Ranđelović postigao je jedan gol za pobednika, dok je Branislav Mitrović na golu imao pet odbrana.\nPodsećamo, Nikić je ove sezone dobio priliku da predvodi Vašaš, a Uprava je očigledno bila zadovoljna rezultatom koji je ostvario, pa je trofejnom centru ponudila da produži ugovor na još dve sezone.


Počinje izgradnja kanalizacione mreže u Gornjem Milanovcu - SRDA\nPočinje izgradnja kanalizacione mreže u Gornjem Milanovcu\nUgovor o izvođenju radova na izgradnji kanalizacione mreže u opštini Gornji Milanovac potpisan je danas u Beogradu u prisustvu ministarke zaštite životne sredine Irene Vujović, čime zvanično počinje i realizacija velikog infrastrukturnog projekta koji podrazumeva izgradnju kanalizacione mreže i postrojenja za prečišćavanje otpadih voda širom Srbije, saopštilo je Ministarstvo.\nUgovor sa izvođačima radova potpisala je zamenica direktora vladine Kancelarije za upravljanje javnim ulaganjima Sandra Nedeljković, a osim ministarke Vujović potpisivanju je prisustvovao i predsednik opštine Gornji Milanovac Dejan Kovačević.\n– Potpisivanjem ovog ugovora krećemo u izgradnju kanalizacione mreže na devet lokacija. Gradiće se 14,7 kilometara kanalizacione i 0,8 kilometara vodovodne mreže, što je ujedno i preduslov za izgradnju postrojenja za prečišćavanje otpadnih voda u ovoj opštini. Reč je o važnoj investiciji, vrednoj više od 3 miliona evra, koja će značajno popraviti stanje životne sredine i unaprediti kvalitet života građana Gornjeg Milanovca – rekla je ministarka Vujović.\nKroz projekte Ministarstva zaštite životne sredine, u izgradnju kanalizacione mreže i prečistača otpadnih voda širom Srbije biće uloženo 200 miliona evra, a sredstva su obezbeđena iz kreditne linije Banke za razvoj Saveta Evrope, navodi ministarka Vujović.\nGornji Milanovac kanalizacija Gornji Milanovac kanalizaciona mreza Kancelarija za upravljanje javnim ulaganjima Ministarstvo zaštite životne sredine prečišćavanje otpadnih voda


JAČANJE KRIVIČNOPRAVNOG SISTEMA KROZ USVAJANJE SETA PROPISA: NACRT ZAKONA O IZMENAMA I DOPUNAMA KRIVIčNOG ZAKONIKA, NACRT ZAKONA O ORGANIZACIJI I NADLEżNOSTI DRżAVNIH ORGANA U SUZBIJANJU ORGANIZOVANOG KRIMINALA I KORUPCIJE, ZAKON O ODUZIMANJU IMOVINE PROISTEKLE IZ KRIVIčNOG DELA, ZAKON O POREKLU IMOVINE, ZAKON O ZAšTITI PRAVA NA SUđENJE U RAZUMNOM ROKU\nMinistarstvo pravde je u proteklih godinu dana radilo na jačanju krivičnopravnog sistema Republike Srbije, a rezultat tog rada su tri velika zakonska projekta, rekao je ministar pravde, Nikola Selaković, na otvaranju 55. savetovanja Srpskog udruženja za krivičnopravnu teoriju i praksu, koje se održava od 17. do 19. septembra na Zlatiboru.\nSelaković je istakao da prvo mesto zauzima Nacrt zakona o izmenama i dopunama Krivičnog zakonika, koje je koncentrisan na potpunu reviziju glave Krivična dela protiv privrede i razmatranje mogućnosti uvođenja kazne doživotnog zatvora. Javna rasprava o pomenutim izmenama traje već 4 meseca, a za cilj ima detaljno razmatranje zakonskih rešenja koje je radna grupa predložila, rekao je Selaković.\nGovoreći o drugom zakonskom projektu na kome je Ministarstvo radilo - Nacrt zakona o organizaciji i nadležnosti državnih organa u suzbijanju organizovanog kriminala i korupcije, Selaković je ukazao da taj zakon donosi nekoliko vrlo važnih novina.\nNa prvom mestu to je nastavak specijalizacije sudija i tužilaca i formiranje posebnih odeljenja u tužilaštvima koja će se baviti borbom protiv korupcije i finansijskog kriminala, istakao je Selaković. On je dodao da je drugi oslonac reforme koju nosi ovaj zakon znatno unapređenija komunikacija i koordinacija rada državnih organa. "U skladu sa konceptom tužilačke istrage, tužilac je taj koji je vodi, a oslanja se na pomoć policije i stručnjaka iz oblasti borbe protiv pranja novca i finansiranje terorizma, carina i carinskih propisa, finansijske forenzike", objasnio je Selaković. On je dodao da je predviđeno i formiranje specijalnih udarnih grupa na čijem čelu će stajati javni tužilac koji će u koordinaciji sa drugim državnim organima efikasnije raditi na sprovođenju istrage. Kao treći oslonac novog Zakona, Selaković je naveo da Zakon predviđa mnogo organizovaniji sistem obuke, jer je znanje ono što najviše nedostaje.\nGovoreći o trećem zakonskom projektu - Zakonu o oduzimanju imovine proistekle iz krivičnog dela ("Sl. glasnik RS", br. 32/2013), Selaković je naveo da je taj zakon dobar, ali da nije zadovoljan njegovom primenom. Selaković je ukazao da su urađene izmene i dopune ovog zakona, koje će unaprediti njegovu primenu, ali ni da to neće doneti zadovoljavajuće rezultate, ukoliko pravosudni organi na dosledan i efikasan način ne budu primenjivali ovaj zakon.\nZakon koji je od izuzetne važnosti za borbu protiv korupcije, a na čijoj izradi se vredno radi u Ministarstvu pravde jeste Zakon o poreklu imovine, istakao je Selaković.\nOn je dodao da je ovaj Zakon za naše podneblje prilična nepoznanica i samim tim vrlo osetljiva tema i izrazio uverenje da će ovaj Zakon imati dobre osnove, kao što ih ima Zakon o zaštiti prava na suđenje u razumnom roku("Sl. glasnik RS", br. 40/2015).\nNa kraju, Selaković je istakao da Zakon o zaštiti prava na suđenje u razumnom roku ima za cilj da građanima zaista pruži zaštitu prava na suđenje u razumnom roku, kao i da spreči starenje velikog broja predmeta u srpskom sudstvu i dodao da uspeh ovog zakona zavisi od ljudi koji će ga primenjivati.\nIzvor: Vebsajt Ministartsvo pravde, 17.09.2015.


Pre svega: Uznemirujuće: Prave vino od fermentisanih leševa! (VIDEO)\nUznemirujuće: Prave vino od fermentisanih leševa! (VIDEO)\nNovi dokaz o kršenju ljudskih prava u nedavno oslobođenoj Libiji je i frapantan snimak na kome se vide džihadisti kako fermentišu mrtva ljudska tela kako bi napravili u nešto što oni zovu "Vino smrti"!\nNa video snimku se jasno vidi po izrazu lica džihadiste, koji ulazi u prostoriju gde u buradima i betonskim kadama u alkoholu leže leševi, da mu nije svejedno i da se tamo oseća nesnosan smrad.\n- Ovo je samo mala stvar upoređujući sva kršenja ljudskih prava živih i mrtvih na dnevnom nivou u Libiji. Ceo svet je bio svedok uništavanja čitavih groblja, sakaćenja leševa. Ovakve stvari se dešavaju od početka krize u Libiji - rekla je Fatima Abo Aniran koja se nalazi na čelu Međunarodne asocijacije za demokratiju u Libiji.


EU: Postojano i efikasno sprovođenje zakona i politika u Srbiji preko potrebno - Dijalog.net\nNaslovna Politika Evropska unija EU: Postojano i efikasno sprovođenje zakona i politika u Srbiji preko potrebno\nEU: Postojano i efikasno sprovođenje zakona i politika u Srbiji preko potrebno\nBeograd, 5. jun 2018. – Tokom 2017. godine, ljudska prava su ostala u žiži spoljnih aktivnosti Evropske unije, a EU je ponovo potvrdila ulogu vodećeg svetskog glasnogovornika promocije i zaštite ljudskih prava.\nDelegacija EU u Srbiji prenosi da je EU nastavila da se čvrsto protivi svim nepravednim restrikcijama prava na slobodu mirnog okupljanja i slobodu udruživanja, uprkos nastavljanju jakih reakcija protiv civilnog društva tokom 2017. godine.\nEU je snažno podržavala formiranje platformi za nevladine organizacije i branitelje ljudskih prava kroz bilateralne dijaloge, uključujući dijaloge o ljudskim pravima, finansijsku podršku i kroz multilateralne forume.\nU delu izveštaja koji se odnosi na Srbiju navedeno je da je uspostavljen pravni i institucionalni okvir za poštovanje ljudskih prava. Ipak, ocenjeno je da je „postojano i efikasno sprovođenje zakona i politika u zemlji preko potrebno“.\nPored toga što treba da uloži ozbiljne napore za poštovanje slobode izražavanja, Srbija treba i da „osnaži institucije koje se bave ljudskim pravima i garantuje njihovu nezavisnost, da preduzme akcije za zaštitu prava diskriminisanih grupa, uključujući lezbejsku, gej, biseksualnu, transrodnu i interseksualnu (LGBTI) populaciju, osobe sa invaliditetom, osobe sa HIV/sidom i druge ranjive grupe“.\nU izveštaju se navodi da Srbija treba da „podigne prioritet pravima deteta, razvije sveobuhvatan pristup zaštiti nacionalnih manjina kroz postojano sprovođenje postojećeg akcionog plana za nacionalne manjine širom zemlje i izmenom pravnog okvira uspostavljanjem inkluzivnog i efikasnog procesa“ kao i da „efikasno sprovede i nadgleda strategiju i akcioni plan za inkluziju Roma“.\nTagsEvropska komisijaEvropski savetgodišnji izveštajljudska prava\nPredhodno Apostolova: Dijalog Beograda i Prištine najkomplikovaniji proces na Balkanu\nSledeće Lutovac: Saglasnost sa Đilasom o potrebi šireg akcionog saveza unutar opozicije\nTop Tags Evropska unija mediji Pravosuđe vladavina prava Vlada Republike Srbije evropske integracije Civilno društvo Društvo Evropska komisija OCD Politika konkurs mladi lokalna samouprava Srbija i Evropska unija


EU regulativa: Streaming servisi će morati da imaju bar 30% evropskog sadržaja EU regulativa: Streaming servisi će morati da imaju bar 30% evropskog sadržaja – Personal magazin\nEvropska unija priprema regulativu koja bi prisilila popularne streaming servise da u svoju ponudu uvrste više lokalnog evropskog sadržaja. Postavljena kvota trebala bi biti postavljena na minimalno 30% evropskog sadržaja.…\nEvropska unija priprema regulativu koja bi prisilila popularne streaming servise da u svoju ponudu uvrste više lokalnog evropskog sadržaja.\nPostavljena kvota trebala bi biti postavljena na minimalno 30% evropskog sadržaja. Netflix je što se zadovoljavanja tog propisa otišao najdalje, dok će konkurencija morati uložiti dodatne napore kako bi svoju ponudu proširila filmovima, serijama i dokumentarcima koji su realizovani u Evropi.\nDržavama članicama Evropske unije dato je 20 meseci da se prilagode novom pravilniku, a dato im je na izbor da po želji minimalnih propisanih 30% podignu na 40%.\nZapravo državama su ponuđene dve opcije, ova pomenuta s kvotama ili druga koja uključuje da streaming servisi izdvoje određena sredstva koja finansiraju nacionalne institute pojedinih zemalja za promociju filmova, serija i drugog sadržaja (nešto slično već sprovodi Nemačka).\nKako to obično biva postoji mogućnost da bi zbog ovog pravila streaming servisi sve eventualne nove troškove prebacile na same korisnike povećavanjem pretplate.\nEU regulativa: Streaming servisi će morati da imaju bar 30% evropskog sadržaja was last modified: September 6th, 2018 by Redakcija


Firmama stižu računi za struju sa šest puta većom cijenom | Manager.ba\nmanager.ba/biznisinfo.ba BiH 27 siječnja, 2022\nUdruženje poslodavaca Federacije Bosne i Hercegovine priopćilo je da je šokirano postupanjem Uprave Javnog preduzeća Elektroprivreda BiH, kao i izostankom reakcije nadležnih institucija na “samovolju koju provode”.\nIako su oba doma Parlamenta Federacije BiH usvojila dopunu Zakona o električnoj energiji FBiH, kojom se daje ovlaštenje Vladi FBiH da ograniči povećanje cijene električne energije na 20 posto u odnosu na prethodnu godinu, a koji je stupio na snagu 6. siječnja/januara, EPFBiH ne postupa u skladu sa odlukom Parlamenta FBiH.\n– Naime, u posljednja tri dana iz JP Elektroprivreda BiH brojnim kompanijama su dostavljeni ugovori za rezervno opskrbljivanje električnom energijom na 60 dana, čija je cijena i do šest puta veća u odnosu na prošlogodišnju. A navodno će od 1. ožujka/marta 2022. godine slati ugovore o redovnom opskrbljivanju električnom energijom, koji bi, opet navodno, biti u skladu sa Zakonom o dopuni Zakona o električnoj energiji u FBiH – tvrde iz Udruženja.\n– Ovakvim postupanjem, Uprava Elektroprivrede BiH direktno izigrava i krši odluke najvišeg zakonodavnog tijela u Federaciji BiH, Parlamenta FBiH i odredbe dopune zakona koje su donijeli poslanici i delegati oba doma Federalnog parlamenta – ističu poslodavci.\nUPFBiH će u petak, 28. siječnja/januara održati sastanak članica na kojemu će se razgovarati o novonastaloj situaciji i donijeti odluke o daljim aktivnostima UPFBiH i kompanija u FBiH kojima je snabdijevač električnom energijom Elektroprivreda BiH.


Admin on Fri Sep 16, 2011 11:24 am\nOrgani Unije suštinski deluju kao nadnacionalni zajednički, opšti organi, a ne kao hijerarhijski nadređeni organi. Organi Unije vrše ona ovlaštenja koja su države kroz zajednička akta prenijela na njih, a prevođenje ovlaštenja odvijalo se u fazama i na principu usaglašavanja. Delovanje organa nije samo sebi svrha, oni nisu posebni nosioci suverenosti odvojeni od nacionalnih suvereniteta, nego imaju ovlaštenja i suverenosti onoliko koliko je na njih preneseno sa svrhom da se ostvare ciljevi Zajednice. Ovlaštenja organa su u fukciji ciljeva i na osnovu saglasnosti država članica. Pojam koji je uži od nadležnosti kao opšteg pravnog pojma i označava praksu Savjeta Unije da može donositi određene odluke u pitanjima koja nisu regulisana i gdje postoji pravna praznina. Ova ovlaštenja mogu biti u formi „ciljnih tumačenja“ i u granicama opštih nadležnosti. Osnovni smisao principa je da se poslovi odvijaju na što nižem nivou, međutim princip može da važi i u obrnutom smeru kada Unija može da postupa i u oblastima koje nisu u njenoj nadležnosti, ako ciljeve ne može da ostvari određena država ili države - može Unija. Kontrolni mehanizam supsidijarnosti je primerenost što znači da se navedeni prenos nadležnosti ne može odvijati izvan ciljeva koje treba postići i da prenos nadležnosti ima opravdanje u svojoj svrsi. Opravdanje se zasniva na dva elementa:\n1. nedovoljna mogućnost države članice da ostvari cilj i\n2. mogućnost Unije da ostvari bolji rezultat, nego država članica.\nOsim primerenosti, drugi kontrolni mehanizam je Sud, jer se može voditi spor između države i organa Unije pred Evropskim sudom u Luksemburgu.\nZbog specifičnosti Unije, ravnopravnost organa određuju dva osnovna elementa:\n1. horizontalna podela nadležnosti između organa i\n2. odnos organa Unije prema organima države članice.\nRavnopravnost ne znači da su svi organi istih nadležnosti, nego znači da svaki organ ima svoju nadležnost i deluje u granicama svojih ovlaštenja i nema subordinacije i hijerarhijske nadređenosti.\nDa bi ravnopravnost funkcionisala na navedeni način, neophodno je da svi organi primenjuju usaglašena pravna akta Unije tako da njihovo pojedinačno delovanje ima rezultat saglasne celine i jedinstvenih ciljeva.\nIzvor: Šaban Nurić, Međunarodno pravo, Predavanja, Gradiška, VŠPM Primus


Realno otvaranje tri poglavlja u prvoj polovini 2016.\nBeta 11. marta 2016. 12:35\nŠefica pregovaračkog tima Srbije u pregovorima o pristupanju EU Tanja Miščević rekla je danas da je otvaranje tri poglavlja 23, 24 i 5, u pregovorima sa EU u prvoj polovini ove godine realno i moguće.\n„Konačni cilj je da do kraja holandskog predsedavanja ovo poglavlje (24 – pravda, sloboda i bezbednost) zajedno sa 23 (pravosudje i osnovna prava)i 5 (javne nabavke) otvorimo za pregovore. To nije nerealno, to nije maksimalistički cilj, to je krajnje realno i sprovodivo“, rekla je Miščević.\nOna je na sastanku organizacija civilnog društa i pregovaračkog tima za poglavlje 24 rekla da je cilj da se „jako brzo“ dostavi pregovaračka pozicija za to poglavlje kako bi EU mogla da pripremi svoju poziciju za pregovore.\nPrema njenim rečima, pregovaračka pozicija EU će sadžati prelazna merila, a dosta merila se očekuje u domenu azila i migracija s obzirom na izazove sa kojima se EU suočava na tom planu.\nMiščević je dodala da je Srbija „jedna od retkih zemalja“, uz Makedoniju, koja ima operativni plan za migracije.\nNavela je da je Srbija pre dve nedelje obaveštena da je EU prihvatila akcioni plan za poglavlje 24 na osnovu koga se izradjuje pregovaračka pozicija i da je pozvala Srbiju da predstavi tu poziciju.\nU taj akcioni plan unete su odredjene izmene, poput pomeranja nekih rokova, u odnosu na prethodnu, treću verziju iz septembra, rekli su na sastanku i izneli podatak da će primena tog plana koštati 27.250.000 evra.\nSrbija, kako je navela Miščević, nije tražila prelazne periode za uskladjivanje sa propisima EU u oblasti 24, a ne bi ih ni dobila da je tražila, i jedini segment za koji se ostavlja mogućnost za kasniju primenu jeste šengenski sistem jer pristupanje tom sistemu ne zavisi samo od Srbije već i od EU.\nDirektorka Beogradskog centra za bezbednosnu politiku Sonja Stojanović Gajić rekla je da je cilj da se zakoni Srbije usklade sa pravnom tekovinom EU do 2018. ali da se pojavljuju neki novi rokovi da primenu do 2020.\nDodala je i da su neke kratkoročne mere iz 2015. pomerene za ovu godinu i kasnije, što bi mogli biti posledica toga da rokovi nisu bili realni, održavanja izbora u Srbiji i promenama u samoj EU.\nMiodrag Lazić iz Odeljenja za evropske poslove Ministarstva unutrašnjih poslova rekao je da, pošto Vlada Srbije u tehničkom mandatu ne može da usvaja zakone, dogovoreno da se pripreme predlozi zakona, predvidjeni akcionim planom, i da budu spremni za prvu sednicu nove vlade.\nLazić je rekao da su članice EU najviše pitanja u vezi s planom imala u vezi sa pravosudnom saradnjom u gradjanskim i krivičnim stvarima i o azilu migracijama, posebno o sporazumu o readmisiji sa tećim državama, poput Pakistana ili Bangladeša, a manje u vezi sa organizovanim kriminalom ili policijskom saradnjom.


Forum mladih – KO SDP BiH Tuzla\nForum mladih Kantonalne organizacije SDP BiH Tuzla, skupa sa svim gradskim/općinskim organizacijama u Tuzlanskom kantonu, predložio je Kenana Hadžihasanovića za Predsjednika Foruma mladih SDP BiH koji će se birati na predstojećoj konvenciji 23. februara. Hadžihasanović rođen je u Tuzli 1996. ...\nMladi vijećnici SDP-a iz Gradačca komentiraju aktuelnu političku situaciju\nMladi gradačački vijećnici Socijaldemokratske partije BiH, Ismet Hasić i Indir Deliomerović komentirali su aktuelnu političku situaciju. Oba mlada vijećnika slažu se da politička situacija nije nimalo ružičasta, te da težinu i važnost odluka na bh.političkoj raskrsnici na svojoj koži upravo ...\nMilkić i Žunić mladi SDP-ovi vijećnici komentiraju aktuelnu političku situaciju\nMladi vijećnici Socijaldemokratske partije BiH iz Gračanice i Banovića komentarisali su trenutnu aktuelnu političku situaciju. Demir Milkić dolazi iz Gračanice koji je izjavio da je situacija veoma komplikovana i da SDP kao druga politička partija u FBiH mora preuzeti odgovornost. ...\nKO FOM SDP BiH Tuzla kandiduje Kenana Hadžihasanović iz Tuzle za predsjednika Foruma mladih SDP BiH\nKantonalna organizacija FOM SDP BiH Tuzla, uz punu podršku gradskih i općinskih organizacija iz Tuzlanskog kantona, je kroz niz sjednica jednoglasno postavila strateške ciljeve. Shodno tome, KO FOM SDP BiH Tuzla kandiduje Kenana Hadžihasanovića iz Tuzle za predsjednika Forum mladih SDP BiH. Kenan ...\nSastanak mladih lidera stranaka potpisnica sporazuma u Tuzlanskom kantonu\nSaopštenje za javnost Danas je u prostorijama Naše stranke u Tuzli održan sastanak mladih lidera stranka potpisnica sporazuma u TK (SDP, DF, NS, SBiH, SBB). Na sastanku se diskutovalo o problemima mladih u TK, te je dogovoreno da se u ...\nFOM SDP BiH Lukavac: Budi promjena koju želiš da vidiš u svijetu\nDanašnji datum se u cijelom svijetu obilježava kao Međunarodni dan mladih, obzirom na preporuku Svjetske konferencije ministara zaduženih za mlade koju je Generalna skupština UN prihvatila 1999. godine. Mladi širom Bosne i Hercegovine umjesto aktivne uloge u društvu sve više ...\nLukavac: Uspješno održan Socijaldemokratski kratki otvoreni kurs\nProgram edukacije Socijaldemokratski kratki otvoreni kurs (SKOK) danas u Lukavcu okupio je veliki broj mladih ljudi koji su slušali i promišljali o vrijednostima socijaldemokratije, njenom historijatu i ulozi u bosanskohercegovačkom društvu danas. Dobrodošlicu učesnicima i učesnicama na program edukacije SKOK ...\nForum mladih: Podrška Denisu Bećiroviću u kandidaturi za člana Predsjedništva BiH\nForum mladih Kantonalne organizacije SDP BiH Tuzla se na prethodnim sjednicama Predsjedništva i Koordinacionog odbora, između ostalog, osvrnuo i na kandidature za predstojeće Opće izbore u Bosni i Hercegovini. Usvojen je i zaključak kojim Forum mladih daju punu podršku dr. ...\nŽivinice: Uspješno održan Socijaldemokratski kratki otvoreni kurs\nProtekla dva dana, 12. i 13.marta tekuće godine, u Živinicama je u organizaciji Foruma mladih SDP BiH Živinice, održan Socijaldemokratski otvoreni kurs. Predavač/ica na ovom edukativnom ciklusu bili su Adis Kovčić i Amela Kišić iz Tuzle, koji su na kreativan ...\nSrebrenik: Uspješno održan Socijaldemokratski kratki otvoreni kurs\nU prostorijama Opštinske organizacije SDP BiH Srebrenik održan je Socijaldemokratski kratki otvoreni kurs – SKOK. Domaćin kursa bila je organizacija Foruma mladih Srebrenik. Cilj SKOKa je otvoriti mladim ljudima prozor u vrijednosti, temelje i principe socijaldemokratije i zainteresirati ih da ...


MAGACIONER, VOZAČ, PRODAVAC Poslodavci najviše traže radnike sa srednjom stručnom spremom, ali i IT stručnjake\nPoslodavci u Srbiji su tokom 2017. godine u 60 odsto oglasa tražili kandidate sa srednjom stručnom spremom, a s druge strane više od polovine kandidata imalo je visoku stručnu spremu, pokazuje Analiza tržišta rada za prošlu godinu, koju je objavio portal infostud.com.\nPrema podacima Infostuda, najveći broj oglasa objavljen je u oblastima trgovina/prodaja, IT, mašinstvo, administracija i elektrotehnika.\nNajviše potreba u IT sektoru\nSituacija je slična kao i prethodne godine, pa su najčešće raspisivani oglasi za radna mesta: prodavac, komercijalista, administrativni radnik, vozač i magacioner, a slede pozicije u IT sektoru - Java programer, NET developer i Software developer.\nNajviše su traženi programeri srednjeg senioriteta (skoro 50 odsto), dok je u manjoj meri bilo potrebe za junior i senior programerima (oko 20 odsto). Van IT oblasti, najviše šansi za zaposlenje u prošloj godini su imali: frizeri, kuvari, mehaničari/automehaničari, vozači i mašinski inženjeri.\nS druge strane, pozicije na kojima je bilo manje objavljenih oglasa u odnosu na broj konkurisanja, odnosno na kojima je tokom 2017. godine bilo teže pronaći posao su: content manager, asistent na ekonomskim projektima, asistent na projektima u finansijama, promo lider, sudski izvršitelj/pomoćnik.\nProsečan broj prijava po konkursu 75\nSvaki treći kandidat ima 10 i više godina radnog iskustva, dok onih sa od jednom do tri godine iskustva ima 21 posto. Bez ikakvog radnog iskustva na slobodna radna mesta konkurisalo je skoro 8,0 odsto kandidata.\nNa sajtu infostruda je u 2017. godini, kako se navodi, objavljeno skoro 31.000 oglasa, dok je na razne pozicije konkurisalo gotovo 200.000 kandidata. Prosečan broj prijava po konkursu u prethodnoj godini iznosio je 75, što znači da je jedna osoba u proseku konkurisala oko 12 puta preko tog sajta.\nPoslodavci su u šest odsto objavljenih oglasa označili da se na njih mogu prijaviti i osobe sa invaliditetom, a objavljeno je i 7.872 oglasa u kojima je preduslov za konkurisanje za radnu poziciju bilo poznavanje traženog jezika. Najčešće je to bio engleski jezik, potom nemački i ruski, pokazuje analiza Infostuda.\nEvro je danas na putu da zabeleži dvomesečni maksimum nakon što je Evropska komisija predložila paket mera za ekonomski oporavak od korona virusa ukupne vrednosti od 1,85 biliona evra (2,04 biliona dolara), javlja Rojters.


Filly farmu koncesija na 15 godina za Apoteku Prokuplje\nTanjug 30. decembra 2020. 10:41\nPROKUPLJE – Skupština Prokuplja odlučila je da od januara gradskom Apotekom Prokuplje upravlja firma Filly Farm iz Velike Plane, objavljeno je na gradskom internet šajtu.\nUpravljanje je prepušteno na 15 godina Filly Farmu koji je ponudio najvišu koncesionu naknadu za upravljanje i obavljanje apoterske delatnosti u Prokuplju i drugim opštinama u Toplici gde su objekti Apoteke Prokuplje.\nKako se navodi do realizacije ovog javno-privatnog partnerstva došlo je da bi se očuvala radna mesta i sprečilo negativno poslovanje koje je uzrokovano konkurentnom pozicijom u odnosu na apotekarske zdravstvene ustanove u privatnom vlasništvu na koje se ne primenjuju ograničenja u pogledu javnih nabavki i pravila o budžetskom sistemu. Dodaje se da će Prokuplje imati prihode u vidu koncesione naknade, a usluge snabdevanja lekovima biće dostupne na svim lokacijama na kojima Apoteka Prokuplje obavlja delatnost.\nGradska Apoteka Prokuplje ima 70 radnika, od toga 22 magistra farmacije, 40 farmaceutskih tehničara, i po četvoro higijeničara i radnika uprave, a pored Prokuplja posluje i u Kuršumliji, Blacu i Žitorađi.


Lajen: EU dani vakcinacije od 27. do 29. decembra\nTanjug 21. decembra 2020. 19:04\nBRISEL – Evropska komisija izdala je večeras odobrenje za stavljanje u promet vakcine koju su razvile kompanije „Bionteh“ i „Fazjer“, čineći je prvom vakcinom protiv Kovid-19 odobrenom u EU.\nPredsednica Evropske komisije, Ursula fon der Lajen, kaže da je ovim „otvoreno novo poglavlje“ u borbi portiv pandemije i da će vakcine biti na raspolagnaju svim zemljama članicam EU u isto vreme, uz iste uslove.\n„Prve isporuke vakcina krenuće iz postrojenja ‘Fajzera’ ovde u Belgiji u narednih nekoliko dana. Zajedno smo u ovome, a vakcinacija može početi istovremeno tokom EU dana vakcinacije od 27. od 29. decembra“, izjavila je fon der Lajen u obraćanju iz Brisela.\nU Briselu navode da je u pitanju prva vakcina protiv Kovid-19, a da će i druge biti ”brzo odobrene” ukoliko se pokažu bezbedne i efikasne.\nEvropska agencija za lekove bi 6. januara trebalo da da svoje mišljenje o vakcini američke farmaceutske kompanije ”Moderna”.


GENT – PARTIZAN, UŽIVO: Crno-beli korak ka evropskom proleću! | Blok vesti\nHome Sport GENT – PARTIZAN, UŽIVO: Crno-beli korak ka evropskom proleću!\nGENT – PARTIZAN, UŽIVO: Crno-beli korak ka evropskom proleću!\nPARTIZAN gostuje Gentu u 4. kolu Lige konferencija, a taj važan meč za crno-bele možete uživo da pratite uz prenos na portalu "Novosti".Original Article\nPrevious articleIZNENAĐENJE U PARIZU! Novak Đoković mora na rivala koji ga je baš mučio na Australijan openu\nNext articleZVEZDA – PANATINAIKOS UŽIVO: Da se ponovi septembarska velika lekcija Grcima


Peticija za UKIDANJE DANA VRANJA\nU fokusu - Utorak 15.08.2017 - 10:57\nNa društvenim mrežama pokrenuta je inicijativa za ukidanje „Dana Vranja” uz zaahtev da se sav novac namenjen u ove svrhe uplati za lečenje Vranjanaca obolelih od najtežih bolesti.\nsa ranijih kulturnih manifestacija FOTO OK Radio\nPeticija se može potpisati na adresi https://www.peticije24.com/za_njihove_danemiljana_nenad_i_slobodan\nPeticijom se zahteva da se oko tri miliona, koliko je ovoga leta odvojeno za manifestaciju, uplati na račun onih kojima je novac najneophodniji da bi se održali u životu.\n- Potpisivanjem ove peticije podržavate inicijativu da se novac iz budžeta Grada i od ponuđenih sponzora predviđen za predstojeće "Dane Vranja" opredeli za lečenje ovo troje mladih ljudi - Miljane, Nenada i Slobodana.\nNjihovi dani su najbitniji...ali i odbrojani.\nPokretanje peticije nije nikakav izraz otpora ili negodovanja protiv održavanja gradske manifestacije "Dani Vranja"...već samo apel da se novac iskoristi u humanitarne svrhe - kaže se u oobrazloženju pokretanja peticije.\nManifestacija „Dani Vranja“ uspostavljena je za vreme vlasti DSS - a, SPS - a i SRS - a, pre više od 11 godina, i od samog početka je izazivala burne reakcije ljudi u Vranju čiji su vidici i kulturološke navike dosezali dalje od roštilja postavljenih na šetalištu u centru grada.\nSa promenama vlasti u Vranju menjala se i koncepcija „Dana Vranja“, ali se nije menjalo odijum koji određeni deo javnosti ima prema ovoj manifestaciji, smatrajući je nepotrebnim bacanjem para.\nOvaj ne mali sloj Vranjanaca smatrao je da „Dane Vranja“ treba održavati u nekom drugom gradu, a ne u Vranju, dok su neki i dalje na ovu manifestaciju gledali kao vašar i paradu kiča, neukusa i nepotrebno trošenje para.\nKako god, „Dani Vranja“ biće održani i ovog leta, poslednje nedelje avgusta, a koštaće oko tri miliona dinara.\nZamenik gradonačelnika Vranja Nenad Antić navodi da je jedna trećina novca obezbeđena iz budžeta grada, a ostale dve su obezbeđene od strane sponzora.\n- „Dani Vranja“ bi trebalo da se i dalje održavaju, uz malo bolju koncepciju kako bi to što se na njima dešava bolje koristilo gradu, i ja to ne bih ukidao.\nSa druge strane bi trebalo da postoji fond za lečenje bolesne dece, što je grad Vranje takođe formirao, proširivši i pomerivši mogućnost da sredstva iz njega budu dodeljivana i drugim bolesnim ljudima.\nU načelu u za „Dane Vranja“ bi trebalo promeniti koncept, a to bi podrazumevalo i uključivanje vranjske dijaspore u kojoj ima veoma uspešnih ljudi - smatra Antić.\nOn dodaje da uprkos inicijativama na društvenim mrežama o ukidanju „Dan Vranja“ za sada lokalnoj samoupravi nije stigao ni jedan zvanični zahtev u vezi ovoga.\nNa ovogodišnjim „Danima Vranja“, pored ostalih sadržaja, planirani su i nastupi Alena Islamovića, „Nevernih beba“ i Željka Šašića.\nPobeda vodi u jaču grupu\nRanijeri indirektno i po Jokanu: Moramo mnogo da radimo\nInspekcija češlja DIVLJE FAKULTETE, Bujanovac na meti\nNovembar, a ZMIJE još ne miruju: SMUK u dvorištu (VIDEO)\nPočela obnova Zadružnog doma u selu Dubnica\nspecijali/ Cena OTKUPA JABUKE ponižavajuća\nPredsednik Srbije MEDALJOM odlikovao generala Stopu\nCIA: Saudijski princ naručio ubistvo Kašogija\nPoskupljenje: Ko ima za gorivo, imaće i za PUTARINU\nOtvorena izložba PORTRETA I AUTOPORTRETA Jovana Spasića\nRE: organizacija: DIGITALNA UMETNOST, novi pogled na likovnost


Alan Volhuter predstavio KOMPI trenažer\nBeograd, 07. Oktobar 2010. PR Objave: Obaveštenje -\nAlan Volhuter trener iz Južne Afrike koji je šest meseci boravio u Srbiji na osnovu programa "Olimpijska solidarnost" (BSS, OK Srbije i UCI) održao je dva interesantna i veoma posećena predavanja o KOMPI trenažeru, specijalnom kompjuterskom sistemu koji analizira pedaliranje bicikliste.\nAlan Volhuter trener iz Južne Afrike koji je šest meseci boravio u Srbiji na osnovu programa "Olimpijska solidarnost" (BSS, OK Srbije i UCI) održao je dva interesantna i veoma posećena predavanja o KOMPI trenažeru, specijalnom kompjuterskom sistemu koji analizira pedaliranje bicikliste. U toku rada, na primer, moguće je utvrditi kojom nogom bicklista jače gazi pedalu, korigovati položaj noge u pedali, ali i način pedaliranja i broj okretaja uz simuliranje uslova kao na drumu (ravan, brdo...).\n- Sistem je veoma koristan za rad u klubovima ali, na žalost, cena od preko 1.000 dolara za komplet aparata je možda i jedini razlog što ga nema i u našem biciklizmu – rekao je Radomir Pavlović, predsednik Stručne komisije Biciklističkog saveza Srbije. – Prvoj prezentaciji u klubu Avala, prisustvovalo je dvadesetak trenera i stručnjaka i Alan Volhuter je odgovarao na brojna pitanja. Očigledno je da među srpskim stručnjacima postoji interesovanje da se upoznaju najnovija dostignuća iz svetske trenerske prakse.\nDruga prezentacija održana je u klubu Partizan i takođe je privukla lepu pažnju. Alan Volhuter je uz pomoć mladog juniorskog reprezentativca i učesnika Letnjih olimpijskih igara mladih u Singapuru Filipa Pavlovića, pokazao sve mogućnosti ovog sistema. Prisustvovao je i Radomir Pavlović, a sa načinom rada i mogućnostima upoznali su se i direktor Partizana Branko Banović i mladi menadžer profi tima Partizan Srbija Dušan Banović.\n- Ukoliko nam se jave i klubovi iz drugih gradova, organizovaćemo prezentacije i kod njih. BS Srbije želi da i kroz ovakve akcije zainteresuje trenere za nauku i upozna ih sa najmodernijim pomagalima, bez kojih nema vrhunskih rezultata u biciklizmu – naglasio je generalni sekretar BS Srbije Petar Rokvić.\nbiciklizam, analiza pedaliranja\nq: 19 - t: 0.05366 sec


sreda, 20 jul 2016 10:51\nNeven Subotić neće biti igrač Midlsboroa.\nMidlsboro je već doveo sedam fudbalera ovog leta, Negredo bi trebalo da bude osmi, a srpski internacionalac Neven Subotić deveti. Ipak, od toga neće biti ništa, pišu engleski mediji.\nNaime, kako piše "Northern echo", Neven Subotić definitivno neće postati novi član novog premijerligaškog kluba, kako im je potvrđeno iz uprave, a sumnjaju da je razlog nedovoljna fizička spremnost našeg fudbalera.\nSvi su očekivali da se Subotić pridruži ekipi koja se trenutno nalazi u Marbelji, ali se to definitivno neće dogoditi jer nije prošao medicinske preglede.\nDakle, on je i dalje član Borusije iz Dortmunda, videćemo ko će uplatiti oko 10 miliona evra i odvesti ga sa "Signal iduna parka".


RTCG - Radio Televizija Crne Gore - Nacionalni javni servis :: Politika :: Opozicija i Konatar podržali saslušanje Injac\n25. 10. 2021. 21:02 >> 21:02 2\nOdbor za odbranu i bezbjednost saslušaće ministarku odbrane Oliveru Injac zbog eventualnih zloupotrebama prilikom konkursa za odlazak kadeta na vojne akademije u inostranstvu. To je nakon sjednice Odbora saopštio lider SDP-a Raško Konjević, ne precizirajući kada će sjednica biti održana.\nKako su Portalu RTCG potvrdili pojedini članovi Odbra, za saslušanje Injac su glasali svi članovi Odbora iz redova opozicije i poslanik vlasti GP URA Miloš Konatar.\nPoslanici Demokrata su bili protiv, dok su članovi tog skupštinskog tijela iz Demokratskog fronta bili uzdržani.\nInicijativu za saslušanje ministarke Injac podnio je poslanik SDP-a Raško Konjević.\nKonjević je ranije, pozivajući se na tvrdnje medija, u obrazloženju inicijative navodi da je ministarka "svjesno ignorišući odluke nadležnih komisija Ministarstva i izigravajući zakonske procedure, diskriminatorski odlučivala o odlasku kadeta na školovanje za pilote na Vojnoj akademiji u Grčkoj".\nUkoliko se, kazao je ranije poslanik SDP-a, utvrdi da su se vršile nezakonite izmjene na štetu jednog od kandidata, onda je, poručuje Konjević, "jasno da osoba poput Injac ne može ostati na mjestu ministarke odbrane zbog niza zloupotreba koje narušavaju ugled ministarstva".\nOdbor za bezbjednost Miloš Konatar Olivera Injac\n19:19 "Crnogorce ništa ne može preusmjeriti s evropskog puta"\n19:14 Benitez se nada pobjedi, Liverpul favorit\n19:00 Dijalog mladih ključan za izgradnju povjerenja\n18:52 Bajčetić: DF neće glasati za inicijativu o nepovjerenju Vladi


Zvezda ne ide u Francusku - Povezane vesti - Naslovi.net\nZvezda ne ide u Francusku\nOmladinska Liga šampiona definitivno je otkazana. Omladinska Liga šampiona definitivno je otkazanašto znači da mladi fudbaleri Crvene zvezde neće putovati u Francusku na meč 1. kola protiv Anžea, saopšteno je na sajtu crveno-belih. Kako se navodi… »\nOmladinska Liga šampiona definitivno je otkazana. Omladinska Liga šampiona definitivno je otkazana što znači da mladi fudbaleri Crvene zvezde neće putovati u Francusku na meč 1. kola protiv Anžea, saopšteno je na sajtu crveno-belih. Kako se… »\nDefinitivno otkazana LŠ za omladince, Zvezda ne ide u Francusku\nSportski žurnal 22.02.2021\nUEFA je istakla da su zdravlje i bezbednost igrača prioritet, kao i da ponovnog odlaganja takmičenja neće biti. Omladinska Liga šampiona definitivno je otkazana, što znači da mladi fudbaleri Crvene zvezde neće putovati u Francusku na meč 1. kola… »\nOtkazana Liga šampiona za omladince\nBEOGRAD: Omladinska Liga šampiona definitivno je otkazana, što znači da mladi fudbaleri Crvene zvezde neće putovati u Francusku na meč 1. kola protiv Anžea, saopšteno je na sajtu crveno-belih. Kako se navodi, prvobitna odluka Evropske fudbalske… »\nSada i zvanično, ništa od Zvezdine Lige šampiona!\nOmladinska Liga šampiona definitivno je otkazana, što znači da mladi fudbaleri Crvene zvezde neće putovati u Francusku na meč 1. kola protiv Anžea, saopšteno je na sajtu crveno-belih. Kako se navodi, prvobitna odluka Evropske fudbalske unije (UEFA)… »\nOtkazana LŠ za omladince: Zvezda ne ide u Francusku\nOtkazana liga šampiona! Omladinci Zvezde ne putuju u Francusku!\nHot sport 22.02.2021\nOmladinci Crvene zvezde, koje sa klupe predvodi Marko Neđić, odlukom UEFA neće putovati u Francusku gde su trebali da se sastanu sa ekipom Anžea u okviru 1. kola Omladinske Lige šampiona. Prvobitna odluka UEFA bila je da se takmičenje pomeri za mart… »\nPriština neće dijalog\nVesti online pre 1 satjoš 63 povezane\nNovi korona presek: Manje je preminulih, ali je porastao broj novozaraženih\nRTS pre 10 minutajoš 22 povezane\nVečernje novosti pre 46 minutajoš 18 povezanih


18. beogradski festival igre: Razgovori sa koreografima - MediaSfera\nFotografije: Beogradski festival igre\nSerija razgovora sa koreografima, igračima i direktorima trupa koje gostuju na 18. Beogradskom festivalu igre, nastavljena je u Jugoslovenskom dramskom pozorištu. Okupljenim novinarima i publici, obratili su se Fernando Saez, direktor kubanske trupe Malpaso, Hone Dorman, direktor trupe Tanzmainz iz Nemačke, Bojana Mitrović, solistkinja trupe Tanzmainz, kao i Adi Butrus, koreograf iz Tel Aviva.\nNekoliko nedelja pre dolaska u Srbiju, svi su se osvrnuli na brojne izazove i probleme sa kojima su se susreli tokom prethodnog perioda, ali i izrazili svoju zahvalnost Beogradskom festivalu igre za podršku i mogućnost nastupanja koju im pruža.\n“Pre svega, hvala vama i vašem predivnom timu za sve što radite, za vašu posvećenost umetničkoj igri, i vašu želji da predstavite velike kompanije uprkos svim izazovima sa kojima se srećemo. Hvala vam od srca, mi ljudi iz teatra i igrači smo mnogo srećni i nadamo se da ćemo uspeti da se izvučemo iz ove situacije, da ostvarimo planove… Vaša podrška i pomoć u tome su neverovatni.” – poručio je na početku svog izlaganja direktor trupe Malpaso, Fernando Saez.\nNa pitanje novinara kakvo je trenutno stanje na Kubi, i da li su se vratili redovnim probama, Saez je rekao: “Trenutno u Havani ne možemo da vežbamo zajedno u salama, ali uprkos tome, naši igrači naporno rade i treniraju kod kuće, svakodnevno se pripremaju… Zaista se nadamo da ćemo već u narednim mesecima moći da nastavimo, i da ćemo prevazići ovu krizu.“\nKompanija Adija Butrusa iz Tel Aviva, takođe se gostovati na 18. Beogradskom festivalu igre, a on nam je tokom razgovora otkrio šta naša publika može da očekuje kada je reč o komadu “Još jedna stvar”.\n“Ja stvaram u realnom okviru, što ostavlja dovoljno mesta publici da se poistoveti , da bude uključena. Komad govori o solidarnosti, o iskrenosti i o pokazivanju emocija.“\nGodina iza nas je bila teška za sve, na pitanje novinara kako je izgledalo stvaranje ovog komada za vreme pandemije i koji su to sve izazovi sa kojima se suočio, Butrus je rekao: “Stvorili smo ovaj komad tokom najgore krize izazvane pandemijom, prošle godine, i naravno imali smo mnogo problema da okupimo tim. Jedan od igrača je bio u Parizu, drugi u Portugalu… Bilo nam je potrebno pola godine samo da ih dovedemo u Izrael i da započnemo proces.”\nGlavna preokupacija ovog istaknutog umetnika je kontakt, njegov način izražavanja je dodir, na pitanje kako je vreme fizičke distance uticalo na njega Adi Butrus nam je rekao: “Distanca nas čini da se osećamo loše kao društvo. U određenom trenutku, dok smo imali samo okvirni plan, dok smo još bili u studiju svi smo isticali kako je divno da je gotovo sedamdeset posto ovog komada kreirano kroz međusobni kontakt. To je bilo kao svež vazduh. “\nU svom obraćanju novinarima, direktor kompanije Tanzmainz, Hone Dorman, podelio je svoje impresije o Beogradskom festivalu igre: “Već godinama se divim Beogradskom festivalu igre na sjajnom programu, a posebno u ovakvim okolnostima. Uvek mi je bilo neverovatno šta ste postigli i koja ste sve imena uspeli da ugostite. Napokon, i mi imamo priliku da vas posetimo, prikažemo naš rad i da upoznamo vašu divnu publiku.”\nSolistkinja trupe Tanzmainz, Bojana Mitrović, kojoj će ovo biti prvi nastup u Srbiji, nije krila svoje oduševljenje: “Ovo je prvi put da nastupam u Srbiji, neverovatno sam uzbuđena i nadam se da ćemo uspeti sve da realizujemo. Čast je znati da u tako maloj zemlji ima toliko nade za savremenu igru i da ste toliko snažni da prebrodite ovu tešku situaciju i da uspevate da realizujete ovakav projekat. To je veoma važno.”\nBeogradska publika će komad Adija Butrusa imati priliku da pogleda 28. i 29. marta u Beogradskom dramskom pozorištu. Predstava trupe Tanzmainz je na programu 5. aprila u Jugoslovenskom dramskom pozorištu, dok će Malpaso nastupiti 3. aprila u Ateljeu 212, 5. aprila u Srpskom narodnom pozorištu u Novom Sadu, a 7. aprila u Kulturnom centru u Gornjem Milanovcu.\nTagovi18. Beogradski festival igre koreografi razgovori


Za sutra najvaljen protestni skup štediša i žiranata – Žiranti traže da Agencija za bankarstvo FBiH raditi u skladu sa zakonom : Radio Velkaton\nZa sutra najvaljen protestni skup štediša i žiranata – Žiranti traže da Agencija za bankarstvo FBiH raditi u skladu sa zakonom\n23. Februar. 2014. u 12:22\nČlanovi Udruženja korisnika kredita “Švajcarac” BiH okupiće se u ponedjeljak na protestnom skupu ispred Agencije za bankarstvo Federacije BiH (FBiH), a najavljen je i dolazak članova Udruženja za zaštitu žiranata BiH. Udruženje korisnika kredita “Švajcarac” BiH traži pravdu za građane koji su digli kredit u švajcarskim francima, ali su zbog promjena u kursu franka dužni da banci vrate znatno veći dug od početnog.\nČlanovi ovog udruženja na protestu će izraziti neslaganje sa neuslovnom i automatskom primjenom Zakona za korisnike kredita iz FBiH, te tražiti neopozivu ostavku direktora Agencije Zlatka Barša i predsjednika Nadzornog odbora Razvojne banke Petra Jurčića.\nNajavili su da će tražiti usaglašavanje marže i euribora za korisnike koji imaju kredite vezane za euribor. Prevareni žiranti najavili su da će na protestu zatražiti obećanje da će Agencija početi raditi u skladu sa zakonom, a ne isključivo u interesu bankarskih lobija.\nPrema nekim procjenama, zbog malverzacija i sistema koji ne štiti žirante i građane koji se kreditno zadužuju, u BiH su narušena prava najmanje 200.000 ljudi. Protest članova Udruženja korisnika kredita “Švajcarac” zakazan je u ponedjeljak u podne.


PALMER: "Stvar je hitna, vreme nije na našoj strani" - Kako Narod Kaže\nautor KnK 06.03.2021, 16:39 1.5k Pregleda\n”Mi bismo voleli da se strane obavežu da će što je pre moguće krenuti ka rešavanju ovog pitanja, punoj normalizaciji”, rekao je Palmer, prenosi “Alo”.\nAmerika neće pritiskati, već ohrabruje Beograd i Prištinu da postignu sporazum o normalizaciji, izjavio je američki specijalni izaslanik za Zapadni Balkan Metju Palmer, ali je dodao da smatra da je puna normalizacija odnosa dve strane ”hitna stvar”.\nPalmer je u intervjuu za N1 na pitanje da li administracija američkog predsednika Dzozefa Bajdena ima neki rok za postizanje sporazuma Beograda i Prištine ili će pregovori moći da traju koliko to bude bilo potrebno, Palmer je rekao da ne veruje da postoji rok, ali i da ”smatra da je stvar hitna”.\n”Mi bismo voleli da se strane obavežu da će krenuti ka rešavanju ovog pitanja, punoj normalizaciji, što je pre moguće. Vreme nije na našoj strani. Što duže budemo čekali to će biti teže i svi izazovi će biti komlikovaniji”’, rekao je Palmer.\nPrethodni članak Probiotici popravljaju raspoloženje, piju se na prazan stomak, ali za ovu grupu ljudi su veoma opasni\nSledeći članak Žarko Joksimović, Priština: Komšijski turizam\nSedam čuda prirode u Srbiji koja morate da doživite


Guča pojačana kontrolu saobraćajne policije\nGuča pojačava kontrolu saobraćajne policije\n04.08.2012. 12:20h 12.11.2016. 13:28h\nNa pravcima Beograd-Čačak, Užice-Čačak, Kraljevo-Čačak i Užice-Čačak, saobraćajna policija će vršiti kontrolu brzine i nepropisnog preticanja\nBEOGRAD - Saobraćajna policija priprema posebne mere kontrole zbog početka Sabora u Guči, kada se očekuju veće gužve na putevima zamenik načelnika Uprave saobraćajne policije Vladimir Rebić.\nRebić je istakao da će se ove godine kontrola vršiti u tri takozvana putna prstena, pre svega na magistralnim putnim pravcima, i prilaznim putevima ka Guči.\nNa pravcima Beograd-Čačak, Užice-Čačak, Kraljevo-Čačak i Užice-Čačak, saobraćajna policija će vršiti kontrolu brzine i nepropisnog preticanja. Na tim deonicama će se svakog dana vršiti kontrola iz vazduha, uz pomoć helikoptera, kao i na zemlji sa vozilima presretačima.\nNa prilaznim putevima Čačak-Guča i Ivanjica-Guča, kontrola će biti usmerena na proveru opštih uslova, da li vozila imaju pravo da učesvtuju u saobraćaju, dok će na samom lokalitetu, na tri punkta biti omogućena masovna kontrola svih vozača, pre svega na alko test, kazao je Rebić.\nOn je naveo da ke saobraćajna policija inače pojačala kontrole, pre svega na magistralnim putnim pravcima, zbog gužvi koje su prouzokavane letnjom turističkom sezonom sezonom. Prema njegovim rečima, preduzimaju se opsežne mere, pre svega na kontroli nesavesnih vozača koji ne poštuju ograničenje brzine i nepropisno pretiču, ili voze pod dejstvom alkohola.\nSaobraćajna policija zaustavlja noću vozače teretnih vozila, koja se sporije kreću, da bi omogućila vozačima putničkih automobila, da ih obiđu i da se saobraćaj odvija povoljnije za većinu vozača. Rebić savetuje vozačima da ne putuju noću, upozoravajući da je pogrešna je odluka pojedinih vozača da putuju noću, smatrajući da će biti manja gužva.To je opasno jer se vozač najcecšće ne može dovoljno odmoriti u toku dana za vožnju u noćnim uslovima, kad se slabije vidi i svi uslovi su teži, dodao je on.